open-index/open-wikipedia-markdown huggingface dataset:
ഷോട്ട്‍വെൽ

ഗ്നോം പണിയിടത്തിൽ  വ്യക്തിഗത ഫോട്ടോ മാനേജ്മെന്റ് നൽകുന്നതിനായി രൂപകല്പന ചെയ്ത ഒരു ഇമേജ് ഓർഗനൈസർ ആണ് **ഷോട്ട്‍വെൽ**. 2010-ൽ, ഗ്നോം അധിഷ്ഠിത ലിനക്സ് വിതരണങ്ങളിൽ സ്റ്റാൻഡേർഡ് ഇമേജ് ടൂളായ എഫ്-സ്പ്പോട്ടിനു പകരം ഇത് ഉൾപ്പെടുത്തി., പതിമൂന്നാമത്തെ പതിപ്പിൽ ഫെഡോറയും, ഉബുണ്ടു 10.10 മുതൽ ഉബണ്ടുവും ഷോട്ട്‍വെൽ ഉപയോഗിച്ചുതുടങ്ങി.

## സവിശേഷതകൾ
ഷോട്ട്‍വെൽ ന് ഡിജിറ്റൽ ക്യാമറയിൽ നിന്ന് ഫോട്ടോകളും വീഡിയോകളും നേരിട്ട് ഇറക്കുമതി ചെയ്യാൻ കഴിയും. ഷോട്ട്വെൽ ഓട്ടോമാറ്റിക്കായി ഫോട്ടോകളും വീഡിയോകളും തീയതി പ്രകാരം  ഗ്രൂപ്പുചെയ്യുകയും ടാഗിംഗ് പിന്തുണയ്ക്കുകയും ചെയ്യുന്നു. ഇതിന്റെ ഇമേജ് എഡിറ്റിംഗ് സവിശേഷതകൾ ഉപയോഗിച്ച് ചരിഞ്ഞ ഫോട്ടോകൾ നേരെയാക്കാനും, വെട്ടിമുറിക്കാനും, ഫോട്ടോയിലെ ചുവന്ന കണ്ണ് പ്രതിഭാസം, ഒഴിവാക്കാനും ലെവലുകളും കളർ ബാലൻസും ക്രമീകരിക്കാനും അനുവദിക്കുന്നു. ചിത്രത്തിന് അനുയോജ്യമായ ലെവൽ ഊഹിക്കാൻ ശ്രമിക്കുന്ന ഒരു യാന്ത്രിക "മെച്ചപ്പെടുത്തൽ" ഓപ്ഷനും ഇതിൽ അടങ്ങിയിരിക്കുന്നു.

ഉപയോക്താവിന്റെ ചിത്രങ്ങൾ, വീഡിയോകൾ എന്നിവ ഫേസ്ബുക്ക്, ഫ്ലിക്കർ, പിവിഗോ, യൂട്യൂബ് എന്നിവയിലേക്ക് പ്രസിദ്ധീകരിക്കാൻ ഷോട്ട്‍വെൽ അനുവദിക്കുന്നു.

## സാങ്കേതിക വിവരങ്ങൾ
വലാ പ്രോഗ്രാമിങ് ഭാഷയിൽ യോർബ ഫൗണ്ടേഷനാണ് ഷോട്ട്‍വെൽ നിർമ്മിച്ചത്. എഫ്-സ്പോട്ട്, ജിതമ്പ് പോലുള്ള ഇമേജ്-ഓർഗനൈസറുകൾക്ക് സമാനമായി ലിബ്ഫോട്ടോ2 ലൈബ്രറി ഉപയോഗിച്ച് ഇത് ഫോട്ടോകൾ ഇറക്കുമതി ചെയ്യുന്നു.

## ഇതും കാണുക

*ഡിജികാം&#x20;– കെഡിഇ ക്കായുള്ള ഡിജിറ്റൽ ഫോട്ടോ മാനേജർ
* ജിതമ്പ്
* ചിത്രവ്യൂവറുകളുടെ താരതമ്യം

## അവലംബങ്ങൾ

## പുറത്തേക്കുള്ള കണ്ണികൾ

* 

വർഗ്ഗം:സോഫ്റ്റ്‌വെയറുകൾ - അപൂർണ്ണലേഖനങ്ങൾ
ഇന്ത്യൻ നാഷണൽ അസോസിയേഷൻ

**ഇന്ത്യൻ നാഷണൽ അസോസിയേഷൻ** നാഷണൽ അസോസിയെഷൻ എന്നും അറിയപെടും. ഇത് ബ്രിട്ടീഷ് ഇന്ത്യയിലെ ഒരു അസോസിയെഷൻ ആയിരുന്നു. സുരേന്ദ്ര നാഥ് ബാനർജി്യും ആനന്ദമോഹൻ ബോസും ആയിരുന്നു ഇതിന്റെ സ്ഥാപകർ. 1876 -ൽ ആണ് ഇന്ത്യൻ നാഷണൽ അസോസിയെഷൻ സ്ഥാപിതം ആയത്. ഇതിൻെ പ്രധാന ലക്ഷ്യങ്ങൾ എന്നാൽ രാഷ്ട്രിയവും, സാമൂഹികവും, സാമ്പത്തികപരവും ആയിട്ട് ഉളള ജനങ്ങളുടെ പുരോഗതി ആയിരുന്നു. അക്കാലത്തെ വിദ്യസമ്പന്നർ ആയ ചെറുപ്പക്കാരെയും ജനനേതാക്കളെയും ഇന്ത്യൻ ദേശിയ കൂട്ടായ്മ ആകർഷിചു. ഇന്ത്യൻ സ്വാതന്ത്ര്യസമരത്തെ  വളർത്തുവാൻ ഇന്ത്യൻ നാഷണൽ അസോസിയെഷൻ വഹിച്ച പങ്ക് വലുതാണ്.

## സമയരേഖ
ഇതിൻ തുടക്കം സമീൻന്താരി സഭയിൽ നിന്നും ആയിരുന്നു. ധ്വാരകാനാഥ് ടാഗോറും. അദ്ദേഹത്തിൻ സഹോദരനും ആയിരുന്ന പ്രസന്ന കുമാർ ടാഗോറും ആണ് സമീൻന്താരി സഭ 1839-ൽ സ്ഥാപിച്ചത്. ആദിബ്രഹ്മസഭ സ്ഥാപിതം ആയത് 1866-ൽ ആണ്., 1851-ൽ ഇത് ബ്രട്ടീഷ് ഇന്ത്യൻ കൂട്ടായ്മയായി മാറി. ദേവ്രങ്രനാഥ് ടാഗോർ ആയിരുന്നു ആദ്യ സെക്രട്ടറി. 1857-ൽ ഈ കൂട്ടായ്മ ഇംഗ്ലീഷ് ഈസ്റ്റ് ഇന്ത്യാ കമ്പനിയെ സഹായിച്ചു, ശിപായ് ലഹളകാരെ ശിക്ഷികണം എന്ന നിലപാട് എടുത്തു. 1866-ൽ പഝിത് നവീൻ ചദ്ര റോയി കൂട്ടായ്മയുടെ  സെക്രട്ടറി സ്ഥാനത്ത് നിയമിതൻ ആയി , അദ്ദേഹം ആ സ്ഥാനത്ത് നാല് വർഷം തുടർന്നു, അതിനെ തുടർന്ന് അദ്ദേഹം ലാഹോറിൽ വേറെ ജോലിക്ക് ആയി പോയി. രാമനാഥ ടാഗോർ ആയിരുന്നു 1867 മൂതൽ  1877 വരെ പ്രസിഡൻ് ആയിരുന്നത്. 1870-ലെ ഒരു വിവാദ സമ്മേളളത്തിനു ശേഷം ആദിദർമ സംഘത്തിലെ ഹേമേൻദ്രനാഥ് ടാഗോർ  ബ്രട്ടീഷ് ഇന്ത്യയിലെ വിദ്യസബന്നർ ആയ ചെറുപ്പകാരെയും മറ്റും ശബ്ദം ആയി മാറി. അദ്ദേഹം ബ്രട്ടീഷ് മേധാവികളെ ഇന്ത്യകാരുടെ രാഷ്ട്രിയവും, സാമൂഹികവും, സാബത്തികപരവും ആയിട്ട് ഉളള പ്രശനങ്ങൾ പറഞ്ഞു മനസ്സില്ലാക്കി. രാഷ്ട്രിയ ശാക്തികരണം, സിവിൽ സർവീസിൽ ഇന്ത്യാകാരെ ഉൾപെട്ടുത്തൽ തുടങ്ങിയ കാര്യങ്ങൾ ആണ് അദ്ദേഹം ഉന്നയിച്ചത്. 1871-ൽ ഇത് ഒരു വിഭജനത്തിനു വഴി തെളിച്ചു , ഫ്രീമാൻസൺ കീരീടത്തിനോട് കൂർ ഉളളവർ വിഭജിച്ച് ഇന്ത്യൻ പരിഷ്കരണ കൂട്ടായ്മക്ക് രുപം നൽകി.

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം
കോർബൂട്ട്

കോർബൂട്ട് സോഫ്റ്റ് വെയറില്ലാത്ത ഹാർഡ്‍വെയറിനെ (ശൂന്യമായ ഹാർഡ്‍വെയർ) പ്രവർത്തനസജ്ജമാക്കുന്ന ഒന്നായതുകൊണ്ട് അതിനെ സപ്പോർട്ട് ചെയ്യുന്ന ഓരോ ചിപ്സെറ്റിലേക്കും മദർബോർഡിലേക്കും പോർട്ട് ചെയ്യേണ്ടതുണ്ട്. ആയതിനാൽ കോർബൂട്ട് വളരെ കുറച്ച് ഹാർഡ്‍വെയർ പ്ലാറ്റ്ഫോമിലും മദർബോർഡ് മോഡലുകളിലുമേ ലഭ്യമുള്ളൂ. 

കോർബൂട്ടിന്റെ ഒരു പതിപ്പ് ലിബ്രേ ബൂട്ട് ആണ്.

## ചരിത്രം

2007-2014 വരെയുള്ള ഏഴ് തൊട്ടടുത്തവർഷങ്ങളിൽ കോർബൂട്ട് ഗൂഗിൾ സമ്മർ ഓഫ് കോഡിൽ അംഗീകരിച്ചു. ആദ്യം ഇറക്കിയ മൂന്ന് മോഡലുകളെ ഒഴിവാക്കിയാൽ എല്ലാ ക്രോംബുക്കുകളും കോർബൂട്ടിലാണ് പ്രവർത്തിക്കുന്നത്.  Das U-Boot ൽ നിന്നുള്ള കോഡ് ഉൾച്ചേർത്താണ് ARM ബേസ് ചെയ്ത പ്രോസസറുകൾക്കുള്ള സപ്പോർട്ട് ലഭ്യമാക്കിയത്. 

ലോസ് അലാമോസ് നാഷണൽ ലബോറട്ടറിയിൽ 1999 ലെ മഞ്ഞുകാലത്താണ് കോർബൂട്ട് പ്രോജക്ട് ആരംഭിക്കുന്നത്. വേഗത്തിൽ തുടങ്ങുകയും ബുദ്ധിപരമായി തെറ്റുകൾ കൈകാര്യം ചെയ്യുകയും ചെയ്യണമെന്ന ഉദ്ദേശത്തോടെയാണ് ഇതിന് രൂപം നൽകിയത്. ഗ്നു ജനറൽ പബ്ലിക് ലൈസൻസിലാണ് ഇത് പുറത്തിറക്കിയിട്ടുള്ളത്. LANL, SIS, AMD, Coresystems, linux networx, inc അതുപോലെ മദർബോർഡ് നിർമാതാക്കളായ MSI, Gigabyte, Tyan തുടങ്ങിയവരാണ് പ്രധാന കോണ്ട്രിബ്യൂട്ടേഴ്സ്. ഗൂഗിൾ ഭാഗികമായി കോർബൂട്ടിനെ സ്പോൺസർ ചെയ്യുന്നുണ്ട്. 2009 മുതൽ CME Group ഉം പിന്തുണ ആരംഭിച്ചു.

## അവലംബങ്ങൾ

## കൂടുതൽ വായനയ്ക്ക്
* Open BIOSes for Linux, by Peter Seebach
* LinuxBIOS ready to go mainstream, by Bruce Byfield
* First desktop motherboard supported by LinuxBIOS: GIGABYTE M57SLI-S4, by Brandon Howard
* Video recording of Ron Minnich's LinuxBIOS talk from FOSDEM 2007
* Coreboot Your Service, Linux Journal, October 2009
* https://media.ccc.de/search?q=Peter+Stuge

## ബാഹ്യ ലിങ്കുകൾ
* 

വർഗ്ഗം:സോഫ്റ്റ്‌വെയർ
വർഗ്ഗം:സ്വതന്ത്ര സോഫ്റ്റ്‌വെയർ
വർഗ്ഗം:സിസ്റ്റം സോഫ്റ്റ്‌വെയർ
സ്വതന്ത്ര സോഫ്ട്‌വെയർ കേരളത്തിൽ

1980 കളുടെ തുടക്കത്തിൽ തന്നെ കേരളത്തിൽ സ്വതന്ത്ര സോഫ്റ്റ്‌വേർ കമ്മ്യൂണിറ്റികൾ പ്രവർത്തനം ആരംഭിച്ചിട്ടുണ്ട്. തിരുവനന്തപുരം നഗരത്തിലെ ടെക്സ് ഉപയോക്താക്കളായിരുന്നു തുടക്കത്തിലെ അംഗങ്ങൾ. തുടർന്ന് തിരുവനന്തപുരത്തേയും, കൊച്ചിയിലേയും എൻജിനീയറിങ് കലാലയങ്ങളിൽ സ്വതന്ത്ര സോഫ്റ്റ്‌വേർ ഉപയോക്താക്കളുടെ ഗ്രൂപ്പുകൾ രൂപീകരിക്കപ്പെടുകയുണ്ടായി. കേരള സർക്കാർ ഐടി ആവശ്യങ്ങൾക്കായി ഫ്രീ ആൻഡ് ഓപ്പൺ സോഴ്സ് സോഫ്റ്റ്വെയറിന് മുൻഗണന നൽകുന്നു. സംസ്ഥാന ഗവൺമെന്റിന്റെ ഐടി നയപരിപാടി സ്വതന്ത്ര സോഫ്റ്റ്‌വേർ കേന്ദ്രീകരിച്ചാക്കിയത് കേരളത്തിലെ സ്വതന്ത്ര സോഫ്റ്റ്‌വേർ സമൂഹങ്ങൾ മുൻകൈ എടുത്തതിനാലാണ്. ഒരു സ്വതന്ത്ര സോഫ്റ്റ്‌വേർ ഓപ്പറേറ്റിങ് സിസ്റ്റത്തിൽ ഐ.ടി വിദ്യാഭ്യാസം ഏർപ്പെടുത്തുന്ന ലോകത്തിലെ ഏക സംസ്ഥാനം എന്നാണ് കേരളം അവകാശപ്പെടുന്നത്.

## കേരളത്തിന്റെ സ്വതന്ത്ര സോഫ്ട്വെയർ നയം
2001 ൽ തന്നെ സ്വതന്ത്ര സോഫ്റ്റ്വെയറിന്റെ പ്രസക്തിയെ കേരള സംസ്ഥാനത്തിലെ ഐടി നയം അംഗീകരിച്ചിട്ടുണ്ട്.

കേരള സർക്കാർ 2007 ൽ എല്ലാ ഐ സി റ്റി സംരംഭങ്ങളിലും സ്വതന്ത്ര സോഫ്ട് വെയർ ഉപയോഗം നിർബന്ധമാക്കി ഐ സി ടി നയം പുറത്തിറക്കി.

2017 ലെ ഐടി നയത്തിൽ പ്രതിപാദിച്ചിട്ടുള്ളത്

സർക്കാരിന്റെ നയ രുപീകരണത്തിലും പ്രവർത്തനങ്ങളിലും സ്വതന്ത്ര ഓപ്പൺ സോഴ്സ് സോഫ്ട് വെയറുകളുടെ പങ്ക് വളരെ നിർണായകമാണ്. അത്തരം സാങ്കേതിക വിദ്യകളെ പ്രോത്സാഹിപ്പിക്കുകയും അതിലേക്കെത്താൻ നടപടികൾ സ്വീകരിക്കുക എന്നതുമാവും സർക്കാർ നയം. പൊതു മുതൽ ഉപയോഗിച്ച് നിർമ്മിക്കുന്ന വിവര സാങ്കേതിക സംവിധാനങ്ങളിൽ ഇത്തരം സോഫ്ട് വെയറുകളുടെ ഉപയോഗം നിർബന്ധം ആക്കും. "വളണ്ടിയർ കംപ്യൂട്ടിങ്ങ്" പ്രോത്സാഹിപ്പിക്കും. ഈ മേഖലയിൽ 2007-ലെ ഐ.ടി നയം വിഭാവനം ചെയ്ത ലക്ഷ്യങ്ങൾ നടപ്പിൽ വരുത്താനുളള നടപടികൾ കൈക്കൊള്ളും.

## അവലംബം

വർഗ്ഗം:സ്വതന്ത്ര സോഫ്റ്റ്‌വെയർ
തേഡ്പാർട്ടി ഇൻഷുറൻസ്

മൂന്നാമതൊരാൾക്കു ലഭിക്കുന്ന ഇൻഷുറൻസ് പരിരക്ഷയാണ് തേഡ് പാർട്ടി ഇൻഷുറൻസ് എന്ന് വിളിക്കുന്നത്. പോളിസി എടുത്ത വാഹനയുടമക്ക് പുറമെ ബാക്കി വരുന്നവരുടെ കൂടി ജീവനും സ്വത്തിനും പരിരക്ഷ നൽകുന്ന പോളിസിയാണിത്. ഇതിൽ ആദ്യ പാർട്ടി വാഹനഉടമയും രണ്ടാമത്തെ പാർട്ടി ഇൻഷുറൻസ് കമ്പനിയുമാണ്. ആദ്യ വ്യക്തിയുടെ വാഹനം കാരണം മറ്റൊരാൾക്കുണ്ടാകുന്ന (മൂന്നാം പാർട്ടി-തേഡ് പാർട്ടി) ജീവനാശത്തിനും നാശ നഷ്ടങ്ങൾക്കും നഷ്ടപരിഹാരം നൽകാമെന്നു രണ്ടാമത്തെ പാർട്ടി കരാർ വെയ്ക്കുന്ന സംവിധാനമാണിത്.
നാലു ഘടകങ്ങളാണ് ഒരു വാഹനത്തിന്റെ തേഡ് പാർട്ടി ഇൻഷുറൻസിൽ ഉൾപ്പെടുന്നത്. തേഡ് പാർട്ടി ബേസിക് പ്രീമിയം, ഓണർ കം ഡവർക്കുള്ള കംപൽസറി പഴ്സനൽ ആക്സിഡന്റ് പ്രീമിയം, യാത്രക്കാരെ കയറ്റുന്ന വാഹനമാണെങ്കിൽ യാത്രക്കാർക്കു നഷ്ടപരിഹാരം നൽകാനുള്ള പാസഞ്ചർ പ്രീമിയം, ഡവർ അല്ലെങ്കിൽ ക്ലീനർക്കുള്ള ലീഗൽ ലയബിലിറ്റി പ്രകാരമുള്ള വൈഡർ കവറേജ് പ്രീമിയം എന്നിവയാണവ.

ഇന്ത്യയിൽ വാഹന ഇൻഷുറൻസ് പ്രധാനമായും രണ്ടുതരത്തിലാണുള്ളത്. മോട്ടോർ വാഹന നിയമപ്രകാരം, പൊതു നിരത്തിലോടുന്ന വാഹനങ്ങൾക്ക് നിർബന്ധമായും എടുത്തിരിക്കേണ്ട തേർഡ് പാർട്ടി ഇൻഷുറൻസ് അഥവാ ലയബിലിറ്റി ഒൺലി പോളിസി,വാഹന വിലയെ അടിസ്ഥാനമാക്കി വാഹനത്തിനും യാത്രക്കാർക്കും ചരക്കുകൾക്കും ഇൻഷുറൻസ് പരിരക്ഷ ഉൾപ്പെടുത്തിയുള്ള പാക്കേജ് പോളിസി എന്നിവയാണവ. ഒരു തേഡ് പാർട്ടി ഇൻഷുറൻസ് പൂർണമാകണമെങ്കിൽ സേവന നികുതിയും ഇതോടൊപ്പം അടക്കേണ്ടതുണ്ട്. വാഹനാപകടത്തെ തുടർന്ന്  മൂന്നാമതൊരു വ്യക്തിക്കോ വസ്തുവകകൾക്കോ ഉണ്ടാകുന്ന നഷ്ടങ്ങളുണ്ടാകുമ്പോൾ തേഡ് പാർട്ടി ബേസിക് പ്രീമിയത്തിൽ നിന്നാണ് ഇൻഷുറൻസ് കമ്പനികൾ തുക കൊടുക്കുന്നത് .

## അവലംബം

വർഗ്ഗം:ഇൻഷുറൻസ്
ചാഖി ഖുൻഷിയ

**ചാഖി ഖുൻഷിയ** എന്നറിയപ്പെടുന്ന **ചന്ദൻ ഹജൂറി** (7 ജനുവരി 1827 - 1870) ജഗന്നാഥ ക്ഷേത്രത്തിലെ പുരോഹിതനും കവിയും 1857-ലെ ഇന്ത്യൻ ലഹളയിൽ പങ്കെടുക്കുകയും ചെയ്തിരുന്നു. 
## ജീവിതം
ചന്ദൻ ഹജൂറി, സാംബ ദശമി (പൗഷ ശുക്ല ദശമി) ദിവസമായിരുന്ന 1827 ജനുവരി 7-ന്,  ഒഡീഷയിലെ പുരിയിൽ രഘുനാഥ് ഖുൻഷിയ എന്ന  ഭീമസേനൻ ഹജൂരിയുടെയും കമലാബതിയുടെയും മകനായി ജനിച്ചു. ചെറുപ്പത്തിൽ തന്നെ ജഗന്നാഥ ക്ഷേത്രത്തിൽ ചുമതലകൾ നിർവ്വഹിക്കുന്നതിനായി ഒറിയ, സംസ്കൃതം, ഹിന്ദി സാഹിത്യം എന്നിവ പഠിപ്പിച്ചിരുന്നു. അഖാരയിൽ നിന്ന് പരമ്പരാഗത ഗുസ്തിയും അദ്ദേഹം പഠിച്ചു പിന്നീട് പുരിയിലെ യുവാക്കൾക്ക് സൈനിക പരിശീലനം നൽകി.

## 1857 ലഹള
മനുബായിയുടെ കുടുംബപുരോഹിതനായിരുന്നു ചന്ദൻ ഹജൂറി. മനുബായി പിന്നീട് ഝാൻസി രാജാവായ ഗംഗാധർ റാവുവിനെ വിവാഹം ചെയ്ത ശേഷം ലക്ഷ്മി ഭായ് എന്നു പുനർനാമകരണം ചെയ്തു. 1857 ലെ ഇന്ത്യൻ കലാപത്തിനു മുൻപ് ജഗന്നാഥ ക്ഷേത്രത്തിന്റെ പാണ്ഡയായി രാജ്യത്താകമാനമുള്ള യാത്രയിൽ ശിപായികളെ അണിനിരത്തുകയും ഒരു കലാപത്തെ സംഘടിപ്പിക്കുകയും ചെയ്തു. കലാപസമയത്ത് വടക്കൻ മിലിട്ടറി സ്റ്റേഷനിൽ താമസിച്ചിരുന്ന അദ്ദേഹത്തിന് വിമത നേതൃത്വവുമായി നേരിട്ട് ബന്ധമുണ്ടെന്ന് അറിയപ്പെട്ടിരുന്നു. പിന്നീട്, ഗയയിൽ അറസ്റ്റിലായ അദ്ദേഹത്തിന്റെ വസ്‌തുവകകൾ ഈസ്റ്റ് ഇന്ത്യാ കമ്പനിയുടെ സർക്കാർ പിടിച്ചെടുത്തു.1858-ൽ രാജ്ഞിയുടെ പ്രഖ്യാപനപ്രകാരം പൊതുമാപ്പ് വാഗ്ദാനം ചെയ്തതിനെത്തുടർന്ന് 1858-ൽ ഹജൂരി ജയിൽ മോചിതനായി. 

## പിന്നീടുള്ള ജീവിതം
ആത്മീയവും സാഹിത്യവുമായ പുരോഗതിക്കായി സ്വയം സമർപ്പിച്ചുകൊണ്ട് ഖുൻഷിയയുടെ ജീവിതകാലം മുഴുവൻ പുരിയിൽ ചെലവഴിച്ചു. ജഗന്നാഥന്ന് സമർപ്പിച്ച നിരവധി കവിതകളും ഗാനങ്ങളും അദ്ദേഹം രചിച്ചു. ലക്ഷ്മി ഭായിയുടെ ഓർമ്മയ്ക്കായി മനുബായി എന്ന പേരിൽ വിജയകരമായ ഒരു ജീവചരിത്രം രചിച്ചു. 1870-ൽ 43-ആം വയസ്സിൽ പുരിയിൽ അദ്ദേഹം അന്തരിച്ചു. 

## അവലംബം

വർഗ്ഗം:1827-ൽ ജനിച്ചവർ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:1870-ൽ മരിച്ചവർ
നിരഞ്ജൻ പാൽ

**നിരഞ്ജൻ പാൽ** (1889 ഓഗസ്റ്റ് 17 - 9 നവംബർ 1959) ഒരു നാടകകൃത്തും തിരക്കഥാകൃത്തും സംവിധായകനുമായിരുന്നു. ഹിമാൻഷു റായിയുടേയും ഫ്രാൻസ് ഓസ്റ്റന്റെയും അടുത്ത സുഹൃത്തുക്കളായിരുന്ന നിരഞ്ജൻ ബോംബെ ടാക്കീസിന്റെ സ്ഥാപക അംഗവുമായിരുന്നു. 

## ജീവചരിത്രം
1889 ഓഗസ്റ്റ് 17-ന് പശ്ചിമ ബംഗാളിലെ കൊൽക്കത്തയിൽ ഒരു പ്രശസ്ത കുടുംബത്തിലാണ് നിരഞ്ജൻ പാൽ ജനിച്ചത്. അച്ഛൻ പ്രശസ്ത സ്വാതന്ത്ര്യ സമര സേനാനിയായ ബിപിൻ ചന്ദ്രപാൽ ആയിരുന്നു. കൌമാരപ്രായക്കാരനായിരിക്കുമ്പോൾ തന്നെ നിരഞ്ജൻ സ്വയം സ്വാതന്ത്ര്യസമര പോരാട്ടത്തിൽ പങ്കെടുത്തു. ലണ്ടനിലെ വിനയക് ദാമോദർ സവർക്കർ, മദൻലാൽ ധിംഗ്ര എന്നിവരുമായി സഹകരിച്ച് പ്രവർത്തിച്ചു. 1910-ന്റെ അവസാനത്തോടെ അദ്ദേഹം ലൈറ്റ് ഓഫ് ഏഷ്യ , ഷിരാസ് എന്നീ എഴുത്തുകാരെ ലണ്ടനിൽ അവതരിപ്പിച്ചു. ഇരുവരും വാണിജ്യപരമായി വിജയിക്കുകയും ജർമ്മൻ സംവിധായകൻ ഫ്രാൻസ് ഓസ്റ്റന്റെ ശ്രദ്ധ ആകർഷിക്കുകയും ചെയ്തു. പിന്നീട് ഒരു അഭിഭാഷകനായ ഹിമാൻഷു റായി, നിരഞ്ജൻ പാൽ എന്നിവർ ഒരു ലണ്ടനിൽ പ്രദർശിപ്പിച്ച നാടകങ്ങളിലും നിരഞ്ജന്റെ ഒരു നാടകത്തിലും (Goddess) അഭിനയിച്ചിട്ടുണ്ട്.  ചില സ്രോതസ്സുകളിൽ അവരുടെ ആദ്യ ബ്രഹ്മസമാജ ബന്ധങ്ങളിലൂടെ ആദ്യമായി കണ്ടുമുട്ടിയ ദേവി റാണി ബോംബേ ടാക്കീസിന്റെ നിർമ്മാണത്തിൻറെ അവസാനത്തെ ഘട്ടം പങ്കുവയ്ക്കാൻ വഴിയൊരുക്കി.

## ബിബ്ലിയോഗ്രാഫി
* *"The Goddess;" a Play of Modern India*, 1922.

## അവലംബങ്ങൾ

* *Cinema Vision India*, Published by s.n., 1980, Page 58.

## ബാഹ്യ ലിങ്കുകൾ
* 
* Niranjan Pal films at ''Library of Congress''

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1889-ൽ ജനിച്ചവർ
വർഗ്ഗം:1959-ൽ മരിച്ചവർ
താരകേശ്വർ സെൻഗുപ്ത

ഇന്ത്യൻ സ്വാതന്ത്ര്യ സമര സേനാനിയും, ചിറ്റഗോങ് ആയുധപ്പുര ആക്രമണക്കേസിൽ പങ്കെടുത്ത പ്രവർത്തകനുമാണ് **താരകേശ്വർ സെൻഗുപ്ത** (Bengali: তারকেশ্বর সেনগুপ্ত) (1905 ഏപ്രിൽ 15 -  1931 സെപ്റ്റംബർ 16). മാസ്റ്റർഡാ സൂര്യ സെന്റിന്റെ വിപ്ലവ സംഘത്തിലെ അംഗമായിരുന്നു അദ്ദേഹം.
ലഘുചിത്രം|താരകേശ്വർ സെൻഗുപ്തയുടെ പ്രതിമ

## ആദ്യകാലജീവിതം
1905 ഏപ്രിൽ 15-ന് താരകേശ്വർ സെൻഗുപ്ത ബ്രിട്ടീഷ് ഇന്ത്യയിലെ ബാരിസാൽ ജില്ലയിൽ (നിലവിലെ ബംഗ്ലാദേശ്) ഒരു ബംഗാളി മധ്യവർഗ്ഗ കുടുംബത്തിൽ ജനിച്ചു.

## വിപ്ലവ പ്രവർത്തനങ്ങൾ
ഒരു സാമൂഹ്യ പ്രവർത്തകനായിരുന്നു സെൻഗുപ്ത. ഗെയ്ല ശാഖയിലെ യുഗാന്തർ ഗ്രൂപ്പുമായി അദ്ദേഹം ബന്ധപ്പെട്ടിരുന്നു. ഏതാനും മാസത്തേക്ക് സെൻഗുപ്തയെ അറസ്റ്റു ചെയ്ത് തടവ് ശിക്ഷ വിധിച്ചു. ഉപ്പു സത്യാഗ്രഹത്തിൽ പങ്കെടുക്കുകയും ഡി. ഐ. ചട്ടത്തിൽ വീണ്ടും അറസ്റ്റുചെയ്യപ്പെടുകയും ഹിജ്ലി ജയിലിലേക്കു അയക്കുകയും ചെയ്തു.

## മരണം
1931 സെപ്തംബർ 16 ന് ഹിജ്ലി തടങ്കൽപ്പാളയത്തിൽ വെച്ച് നിരായുധരായ താരകേശ്വർ സെൻഗുപ്തയെയും ഒപ്പമുണ്ടായിരുന്ന മറ്റൊരു തടവുകാരനായ സന്തോഷ് കുമാറിനെയും ബ്രിട്ടീഷ് പോലീസ് വെടിവെച്ചു കൊന്നു. രബീന്ദ്രനാഥ് ടാഗോർ ഉൾപ്പെടെ പല ദേശീയ നേതാക്കളും ബ്രിട്ടീഷ് രജ്ജിന്റെ ഈ സംഭവത്തെ ശക്തമായ പ്രതിഷേധം പ്രകടിപ്പിച്ചു.

## അവലംബം

വർഗ്ഗം:1905-ൽ ജനിച്ചവർ
വർഗ്ഗം:1931-ൽ മരിച്ചവർ
വർഗ്ഗം:ബംഗാളികൾ
വർഗ്ഗം:ബംഗാളിൽ നിന്നുമുള്ള സ്വാതന്ത്ര്യസമരസേനാനികൾ
വർഗ്ഗം:ഇന്ത്യൻ വിപ്ലവകാരികൾ
അക്മെല്ല യുലിഗിനോസ

തെക്കേ അമേരിക്കയിലേ (ബ്രസീൽ, ബൊളീവിയ , വെനിസ്വേല മുതലായവ) തദ്ദേശവാസിയായ സൂര്യകാന്തി കുടുംബത്തിലെ ഒരു സപുഷ്പി കുറ്റിച്ചെടിയാണ് **അക്മെല്ല യുലിഗിനോസ** ( മാർഷ് പാരാ ക്രസ്സ് ). ഏഷ്യ ( ചൈന, ഫിലിപ്പൈൻസ്, ഇന്ത്യ തുടങ്ങിയവ), ആഫ്രിക്ക തുടങ്ങിയ രാജ്യങ്ങളിൽ ഇത് സ്വാഭാവികമായി കാണപ്പെടുന്നു.

## ചിത്രശാല

File:Acmella uliginosa i 5062.jpg


## അവലംബം

വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:സപുഷ്പികൾ
വർഗ്ഗം:അക്മെല്ല
വർഗ്ഗം:കേരളത്തിലെ സസ്യജാലം
ഝാപ ജില്ല

കിഴക്കൻ നേപ്പാളിലെ പ്രവിശ്യ നമ്പർ ഒന്നിൽ ഉൾപ്പെടുന്ന നേപ്പാളിലെ ഒരു ജില്ലയാണ് **ഝാപ ജില്ല** (English: **Jhapa** ().
2011ലെ നേപ്പാൾ സെൻസസ് പ്രകാരം 812,650ആണ് ഇവിടത്തെ ജനസംഖ്യ. ഝാപ ജില്ലയിലെ ജനങ്ങൾ *ഝാപലി* എന്നാണ് അറിയപ്പെടുന്നത്. ജില്ലയുടെ ഭരണസിരാകേന്ദ്രം സ്ഥിതിചെയ്യുന്നത് മേച്ചി മേഖലയിലെ  ഭദ്രാപൂർ പട്ടണത്തിലാണ്.
## സ്ഥാനം
നേപ്പാളിലെ ഏറ്റവും കിഴക്ക് ഭാഗത്തായി സ്ഥിതിചെയ്യുന്ന ഝാപ ജില്ല, ഏറെ ഫലഭൂയിഷ്ടമായ ടെറായി സമതലത്തിന്റെ ഭാഗമാണ്. 800 വർഷങ്ങൾക്ക് മുൻപ് ഈ പ്രദേശത്ത് താമസമാരംഭിച്ച രാജ്ബൻഷി ജനങ്ങളാണ് ഇവിടത്തെ ആദ്യത്തെ നിവാസികൾ.  ഇടതൂർന്ന വനങ്ങളാൽ മേലാപ്പ് തീർക്കുന്നതിനാൽ മേലാപ്പ് എന്നർത്ഥമുള്ള രാജ്ഭാഷി വാക്കിൽ നിന്നാണ് ഝാപ എന്ന പദം  ഉദ്ഭവിച്ചതെന്നാണ് കരുതപ്പെടുന്നത്.  
### അതിര്‌
വടക്ക് ഭാഗത്ത് ഇലാം ജില്ലയും പടിഞ്ഞാറ് മൊറാങ് ജില്ലയും തെക്കുഭാഗത്ത് ഇന്ത്യൻ സംസ്ഥാനമായ ബിഹാറും കിഴക്കും തെക്കുകിഴക്ക് ഭാഗത്തായി ഇന്ത്യൻ സംസ്ഥാനമായ പശ്ചിമ ബംഗാളുമാണ് ഝാപ ജില്ലയുടെ അതിർത്തി  പങ്കിടുന്നത്.  1606 ചതുരശ്ര കിലോമീറ്റർ (620 ചതുരശ്ര മൈൽ) പ്രദേശത്തായി പരന്നു കിടക്കുന്ന ജില്ലയിലെ പ്രധാന നഗരങ്ങൾ ബിർതമോഡ്, ഡമക്, കകർവിറ്റ എന്നിവയാണ്.

## വിദ്യാഭ്യാസം
നേപ്പാളിലെ 77 ജില്ലകളിൽ ഏറ്റവും ഉയർന്ന സാക്ഷരതാ നിരക്കുള്ള ജില്ലയാണ് ഝാപ. 98.33 ശതമാനമാണ് ജില്ലയിലെ സാക്ഷരത നിരക്ക്. 
## ജില്ലയിലെ പ്രമുഖ വ്യക്തികൾ
*വിൽസൺ ബിക്രം റായി ( സിനിമാ നിർമ്മാതാവ് നടൻ, ഗായകൻ)
*റുബിന ക്ഷേത്രി ( ക്രിക്കറ്റ് കളിക്കാരി) 
*കെ പി ശർമ്മ ഒലി ( രാഷ്ട്രീയക്കാരൻ, 38ാമത് നേപ്പാൾ പ്രധാനമന്ത്രി)

## അവലംബം

വർഗ്ഗം:നേപ്പാളിലെ ജില്ലകൾ
ജീനി

ലഘുചിത്രം|Customized Geany IDE
സിന്റില, ജിടികെ + എന്നിവ ഉപയോഗിച്ച് നിർമ്മിച്ച ലളിതമായ ടെക്സ്റ്റ് എഡിറ്റർ ആണ് **ജീനി**. ഇതിൽ അടിസ്ഥാന ഐഡിഇ സവിശേഷതകളും ഉണ്ട്. വളരെ വേഗത്തിൽ തുടങ്ങാനും വളരെക്കുറച്ച് പുറംപാക്കേജ് പിൻതുണയും ഉപയോഗിക്കുന്ന തരത്തിലാണ് ഇത് നിർമ്മിച്ചിട്ടുള്ളത്. ബിഎസ്ഡി, ലിനക്സ്, മാക്ഒഎസ്, സൊളാരിസ്, വിന്റോസ് തുടങ്ങി അനേകതരം ഓപ്പറേറ്റിംഗ് സിസ്റ്റങ്ങളിൽ പ്രവർത്തിക്കുന്ന രീതിയിൽ ഇത് പോർട്ട് ചെയ്തിട്ടുണ്ട്. വിന്റോസിൽ വിർച്യുവൽ ടെർമിനൽ ഇല്ലാത്തതിനാൽ ഇതിനകത്തുനിന്നും പ്രവർത്തിപ്പിക്കാവുന്ന ടെർമിനൽ വിന്റോസ് പതിപ്പിലില്ല. ലിനക്സിലുള്ള ഓപ്ഷനായ പുറത്തുള്ള വികസനഉപകരണങ്ങളും വിന്റോസിൽ ലഭ്യമല്ല. സി, സി++, സി#, ജാവ, ജാവസ്ക്രിപ്റ്റ്, പിഎച്പി, ലാടെക്സ്, സിഎസ്എസ്, പൈത്തൺ, റൂബി, പാസ്കൽ, ഹാസ്കൽ, എർലാങ്ങ്, വല  തുടങ്ങി അനേകം പ്രോഗ്രാമിംഗ് ഭാഷകൾക്കും മാർക്കപ്പ് ഭാഷകൾക്കുമുള്ള പിൻതുണ ജീനിയിൽ ഉണ്ട്. 

യുണിക്സ് അടിസ്ഥാനമാക്കിയുള്ള ഓപ്പറേറ്റിംഗ് സിസ്റ്റങ്ങളിൽ കാണപ്പെടുന്ന എഡിറ്ററുകളായ ഇമാക്സ്, വിം പോലുള്ള എഡിറ്ററുകളിൽനിന്നും വ്യത്യസ്തമായി മൈക്രോസോഫ്റ്റ് വിൻഡോസിലുള്ള നോട്ട്പാഡ്++ പോലുള്ള വിവിധ എഡിറ്ററുകളുമായി ജീനിക്ക് വളരെ സാമ്യമുണ്ട്.

ഗ്നൂ സ്വതന്ത്ര അനുമതി പത്രം വെർഷൻ 2 പ്രകാരം പുറത്തിറക്കിയിട്ടുള്ള ജീനി ഒരു സ്വതന്ത്ര സോഫ്റ്റ്‍വെയറാണ്. 2012 ൽ വെർഷൻ സംഖ്യ 0.21 ൽനിന്നും 1.22 ലേക്ക് മാറ്റി. 

## സവിശേഷതകൾ

* സ്വയം പൂർത്തിയാക്കൽ
* ഒന്നിലധികം പ്രമാണ പിന്തുണ
* ലളിതമായ പ്രോജക്റ്റ് മാനേജ്മെന്റ്
* സിന്റാക്സ് ഹൈലൈറ്റ് ചെയ്യൽ
* കോഡ് മടക്കൽ (ഭാഗികമായി)
* ചിഹ്ന ലിസ്റ്റുകൾ
* കോഡ് നാവിഗേഷൻ
* ഉൾച്ചേർത്ത ടെർമിനൽ എമുലേറ്റർ
* ബാഹ്യ ഉപകരണങ്ങൾ ഉപയോഗിച്ച് കോഡ് സമാഹരിക്കുന്നതിനും എക്സിക്യൂട്ട് ചെയ്യുന്നതിനുമുള്ള ബിൽഡ് സിസ്റ്റം 
* പ്ലഗിന്നുകൾ വഴി കൂട്ടിച്ചേർക്കലുകൾ
* നിര / ബ്ലോക്ക് / ലംബമായ സെലക്ട് (SHIFT + CTRL + അമ്പടയാളം കീകൾ വഴി)
* ഉപയോക്താവിന് ക്രമീകരിക്കാവുന്ന എഡിറ്റർ ഫംഗ്ഷൻ മാപ്പിംഗിലേക്കുള്ള കീബോർഡ് കുറുക്കുവഴികൾ.

## ഇതും കാണുക

* Comparison of integrated development environments
* 

## അവലംബങ്ങൾ

## പുറത്തേക്കുളള കണ്ണികൾ

* 
* 

വർഗ്ഗം:സ്വതന്ത്ര സോഫ്റ്റ്‌വെയർ എഡിറ്ററുകൾ
വർഗ്ഗം:ഗ്നോം ആപ്ലിക്കേഷനുകൾ
ഇമ്മാനുവൽ ദേവേന്ദ്രർ

ഒരു ഇന്ത്യൻ സ്വാതന്ത്ര്യ സമര സേനാനിയും രാഷ്ട്രീയ പ്രവർത്തകനും തമിഴ്നാട്ടിലെ ഇന്ത്യൻ നാഷണൽ കോൺഗ്രസിന്റെ നേതാവുമായിരുന്നു **ഇമ്മാനുവൽ ദേവേന്ദ്രർ** (9 ഒക്ടോബർ 1924 – 11 സെപ്റ്റംബർ 1957). മറ്റൊരു ജാതിയിൽ പെട്ട ഒരു സംഘം ഇമ്മാനുവൽ ദേവേന്ദ്രരെ 1957 - ൽ വധിക്കുകയുണ്ടായി. 

1924 ഒക്ടോബർ 9 - ന് തമിഴ്നാട്ടിലെ മുതുകുളത്തൂരിലെ സെല്ലൂരിലാണ് ഇമ്മാനുവൽ ദേവേന്ദ്രർ ജനിച്ചത്. തന്റെ 18 - ാം വയസ്സിൽ ദേവേന്ദ്രർ ക്വിറ്റ് ഇന്ത്യാ സമരത്തിൽ പങ്കെടുക്കുകയുണ്ടായി. ഇതിനെത്തുടർന്ന് ജയിലിൽ തടവിലാക്കപ്പെടുകയും ചെയ്തു. 1945 - ൽ ബ്രിട്ടീഷ് ഇന്ത്യൻ ആർമിയിൽ നിന്നും ഉദ്യോഗം ഉപേക്ഷിച്ചതിനു ശേഷം സ്വന്തം ഗ്രാമമായ രാമനാഥപുരം ജില്ലയിലേക്ക് ദേവേന്ദ്രർ മടങ്ങുകയുണ്ടായി. ഇതിനെത്തുടർന്ന് ഇന്ത്യൻ നാഷണൽ കോൺഗ്രസിൽ ചേർന്ന് പ്രവർത്തിക്കാൻ ആരംഭിക്കുകയും ചെയ്യുകയുണ്ടായി. ആർമിയിൽ ഉദ്യോഗസ്ഥനായി പ്രവർത്തിച്ചുകൊണ്ടുള്ള അനുഭവസമ്പത്ത്, തുടർന്ന് രാമനാഥപുരത്തെ ദളിതരുടെ മോശം അവസ്ഥയെ ചോദ്യം ചെയ്യാൻ ദേവേന്ദ്രർക്ക് പ്രേരകമായി. 

ബ്രിട്ടീഷ് ഇന്ത്യൻ ആർമിയിലെ ജോലി അവസാനിപ്പിച്ചതിനു ശേഷം രാമനാഥപുരത്തിലെ ദേവേന്ദ്ര കുല വെള്ളാളർ എന്ന ജാതിയിൽപ്പെട്ടവരുടെ വിദ്യാഭ്യാസത്തിനും മറ്റ് അവകാശങ്ങൾക്കും വേണ്ടി ദേവേന്ദ്രർ പ്രവർത്തിക്കുകയുണ്ടായി. ഈ ജാതിയിൽപ്പെട്ട ഒരാളായിരുന്നു ഇമ്മാനുവൽ ദേവേന്ദ്രർ. ജാതിപരമായ അസമത്വങ്ങൾ ഇല്ലാതാക്കുന്നതിനു വേണ്ടിയാണ് ഈ കാലത്ത് ദേവേന്ദ്രർ പ്രധാനമായും ശ്രമിച്ചത്. ഫോർവേഡ് ബ്ലോക്കിൽ ചേരുന്നതിനു വേണ്ടി ഇന്ത്യൻ നാഷണൽ കോൺഗ്രസിൽ നിന്നും പുറത്തു പോയ പശുമ്പൊൻ മുത്തുരാമലിംഗം തേവർക്ക് പകരമായുള്ള ഒരാളായാണ് ഇന്ത്യൻ നാഷണൽ കോൺഗ്രസ് ഇമ്മാനുവൽ ദേവേന്ദ്രരെ കണ്ടത്.  ലെജിസ്ലേറ്റീവ് അസംബ്ലിയിലെ വിലപ്പെട്ട ഒരംഗമായിരിക്കും ഇമ്മാനുവലെന്നും കോൺഗ്രസ് പാർട്ടിയുടെ അക്കാലത്തെ നേതാക്കന്മാർ കരുതിയിരുന്നു. ഈ സമയത്ത് ഇമ്മാനുവൽ, ഹിന്ദു മതത്തിലേക്ക് പരിവർത്തനം ചെയ്യപ്പെടുകയും ഇമ്മാനുവൽ ശേഖരൻ എന്ന പേര് സ്വീകരിക്കുകയും ചെയ്യുകയുണ്ടായി. ref name="hindu"/>

തേവർ സമുദായവുമായി അക്കാലത്ത് പള്ളാർ, വളരെ വലിയ ശത്രുത വച്ചു പുലർത്തിയിരുന്നു. 1957 - ൽ നടന്ന ഒരു ഉപതിരഞ്ഞെടുപ്പോടുകൂടി ഈ ശത്രുത പൂർണ്ണമായിത്തീരുകയും ചെയ്യുകയുണ്ടായി. ഇതിനെത്തുടർന്ന് ഒരു സമാധാന യോഗവും വിളിച്ചു ചേർത്തിരുന്നു. എന്നാൽ ഈ യോഗത്തിലേക്ക് തേവർ കടന്നുവന്ന സമയത്ത് ദേവേന്ദ്രർ എഴുന്നേൽക്കാൻ താൽപ്പര്യപ്പെട്ടില്ല. 

1957 സെപ്റ്റംബർ 11 - ന് ദേവേന്ദ്രരുടെ പ്രവർത്തനങ്ങളിൽ പ്രകോപിതരായിക്കൊണ്ട് ഒരു സംഘം, ദേവേന്ദ്രരെ വധിക്കുകയുണ്ടായി. തേവർക്ക് ഈ കൊലപാതകത്തിൽ പ്രധാനപ്പെട്ട പങ്ക് ഉണ്ടായിരുന്നുവെന്ന് അഭ്യുഹങ്ങളുണ്ടായിരുന്നു. ഇതിനെത്തുടർന്ന് തേവർ അറസ്റ്റ് ചെയ്യപ്പെട്ടെങ്കിലും കുറച്ചു ദിവസങ്ങൾക്കു ശേഷം കേസിൽ നിന്നും കുറ്റവിമുക്തനാക്കപ്പെട്ട് ജയിലിൽ നിന്നും മോചിതനാവുകയുണ്ടായി. 

42 ദളിതർ കൊല്ലപ്പെട്ട 1957 - ലെ രാമനാട് വർഗ്ഗീയ ലഹള, ദേവേന്ദ്രരുടെ കൊലപാതകത്തിന്റെ പരിണത ഫലമാണെന്ന് കരുതപ്പെടുന്നു. 

തമിഴ്നാട്ടിൽ പല്ലാർ സമുദായത്തിലെ ജനങ്ങൾ ഇന്ന് ദേവേന്ദ്രരുടെ ചരമ ദിനം, ദേവേന്ദ്രർ ജയന്തിയായി ആഘോഷിക്കുന്നുണ്ട്. 

## ഇതും കാണുക
* പരമകുടി ലഹള

## അവലംബം

വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:തമിഴ്നാട്ടിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1924-ൽ ജനിച്ചവർ
വർഗ്ഗം:ഒക്ടോബർ 9-ന് ജനിച്ചവർ
വർഗ്ഗം:1957-ൽ മരിച്ചവർ
വർഗ്ഗം:സെപ്റ്റംബർ 11-ന് മരിച്ചവർ
ലേഡി ഇലിയറ്റ് ഐലൻഡ്

ഓസ്ട്രേലിയയിലെ  ഗ്രേറ്റ് ബാരിയർ റീഫിലെ തെക്കുപടിഞ്ഞാറൻ് പവിഴപ്പുറ്റുകളാണ് **ലേഡി ഇലിയറ്റ് ഐലന്റ്.** ബുന്ദബർഗിന്റെ വടക്ക്-കിഴക്ക് ഭാഗത്ത് 46 നോട്ടിക്കൽ മൈൽ (45 ചതുരശ്ര കിലോമീറ്റർ) കിടക്കുന്ന ഈ ദ്വീപ് 45 ഹെക്ടർ (110 ഏക്കർ) വിസ്തൃതിയിൽ വ്യാപിച്ചു കിടക്കുന്നു. കാപ്രികോൺ, ബങ്കർ ഗ്രൂപ്പ് ഓഫ് ഐലന്റ്സിന്റെ ഭാഗമായ ഇത് കോമൺവെൽത്ത് ഓഫ് ഓസ്ട്രേലിയയുടെ ഉടമസ്ഥതയിലുള്ളതാണ്. ബണ്ട്വാർഗ്, ഹെർവി ബേ, ബ്രിസ്ബേൻ, ഗോൾഡ് കോസ്റ്റ് എന്നിവിടങ്ങളിൽ നിന്ന് ദിവസേന സർവീസ് നടത്തുന്ന ചെറിയൊരു ഇക്കോ റിസോർട്ടാണ് ഈ ദ്വീപ്.

ഗ്രേറ്റ് ബാരിയർ റീഫ് മറൈൻ പാർക്കിന്റെ ഗ്രീൻ സോണിനുള്ളിലാണ് ലേഡി ഇലിയറ്റ് ഐലൻഡ് സ്ഥിതി ചെയ്യുന്നത്. ഗ്രേറ്റ് ബാരിയർ റീഫ് മറൈൻ പാർക്ക് അതോറിറ്റി നിർദ്ദേശിച്ചിട്ടുള്ള ഏറ്റവും  ഉയർന്ന വർഗ്ഗീകരണം കൂടിയുള്ള പ്രദേശവും ആണിത്. മറൈൻ പാർക്ക് ഗ്രീൻ സോൺസ് ഗ്രേറ്റ് ബാരിയർ റീഫ് മറൈൻ നാഷണൽ പാർക്കിനുള്ളിലെ ജൈവവൈവിധ്യത്തെ സംരക്ഷിക്കുന്നു. പ്രധാനമായും ബ്രീഡിംഗ്, നഴ്സറി പ്രദേശങ്ങളായ സീഗ്രാസ്സ് ബെഡ്സ്, കണ്ടൽവൃക്ഷ പ്രാദേശങ്ങൾ, ആഴക്കടൽ മത്സ്യക്കൂട്ടം, പവിഴപ്പുറ്റുകൾ എന്നിവ മറൈൻ നാഷണൽ പാർക്ക് ഗ്രീൻ മേഖലയിൽ സംരക്ഷിക്കുന്നു.

സ്കൂബ ഡൈവിംഗും സ്നോർക്കലിംഗിനും ഈ ദ്വീപ് പ്രത്യേകിച്ചും അറിയപ്പെടുന്നു. ഈ പ്രദേശത്തിലെ തെക്ക് അറ്റത്ത് സ്ഥിതി ചെയ്യുന്ന ഗ്രേറ്റ് ബാരിയർ പവിഴപ്പുറ്റുകൾക്ക് ജലത്തിനുള്ളിലൂടെ നല്ല വ്യക്തതയുള്ള ദൃശ്യം ലഭിക്കുന്നു. 
## ഇതും കാണുക

* List of islands of Australia

## അവലംബം

## ബാഹ്യ ലിങ്കുകൾ

*{{Official website}

വർഗ്ഗം:ദ്വീപുകൾ
വർഗ്ഗം:ഓസ്ട്രേലിയയിലെ ദ്വീപുകൾ
സുബോധ് റോയ്

ഇന്ത്യൻ സ്വാതന്ത്ര്യ സമര പ്രസ്ഥാനത്തിൽ സ്വാധീനം ചെലുത്തിയ ഒരു ബംഗാളി വിപ്ലവ സോഷ്യലിസ്റ്റാണ് ജുങ്കു റോയ് എന്നും അറിയപ്പെടുന്നു **സുബോധ് റോയ്** (1916–2006) ചിറ്റഗോങ് ആയുധപ്പുര വിപ്ലവത്തിൽ പങ്കെടുത്ത ഒരു പ്രധാന അംഗം കൂടിയാണ്.

## ജീവചരിത്രം
1916 ൽ ചിറ്റഗോഗിലെ ഒരു സമ്പന്ന കുടുംബത്തിൽ മുൻ ബംഗാൾ എന്ന സ്ഥലത്ത് സുബോധ് റോയ് ജനിച്ചു. 1930-31 കാലഘട്ടത്തിൽ വിപ്ലവ നേതാവ് സൂര്യ സെന്നിന്റെ നേതൃത്ത്വത്തിൽ നടന്ന ചിറ്റഗോംഗ് ആയുധപ്പുര വിപ്ലവത്തിൽ പങ്കെടുത്ത ഏറ്റവും പ്രായം കുറഞ്ഞ വ്യക്തിയായിരുന്നു അദ്ദേഹം. റോയ്ക്ക് ആദ്യ ബാച്ചിൽ ശിക്ഷ വിധിച്ചു. 1934 ൽ വിചാരണക്കുശേഷം പോർട്ട് ബ്ലെയറിലെ സെല്ലുലാർ ജയിലിലേക്ക് 1934 ൽ സുബോദ് റോയെ നാടുകടത്തി. ജയിലിൽ വെച്ച് ഡോ. നാരായൺ റോയ് സുബോധിന്റെ ജീവിതത്തെ സ്വാധീനിച്ചു. അദ്ദേഹത്തിന്റെ മാർഗ്ഗനിർദ്ദേശത്തിൽ മാർക്സിസ്റ്റ് സാഹിത്യങ്ങൾ പഠിച്ചു.

## കമ്യൂണിസ്റ്റ് പാർട്ടിയിൽ
1940 ൽ ജയിൽ മോചിതനായ സുബോധ് റോയ് പിന്നീട് കമ്യൂണിസ്റ്റ് പാർട്ടിയിൽ അംഗമായി. ഇന്ത്യയുടെ സ്വാതന്ത്ര്യതിനുശേഷം അദ്ദേഹം കൊൽക്കത്തയിലേക്ക് മാറി പാർടിയുടെ പ്രവിശ്യാ കേന്ദ്രത്തിൽ പ്രവർത്തിച്ചു. 1964 ൽ കമ്മ്യൂണിസ്റ്റ് പാർട്ടി ഓഫ് ഇന്ത്യ (സി.പി.ഐ) പിളർനപ്പോൾ സുബോദ് റോയി സി.പി.ഐ (എം) ൽ ചേർന്ന് പശ്ചിമ ബംഗാൾ സ്റ്റേറ്റ് കമ്മിറ്റിയിൽ പ്രവർത്തിക്കാൻ സ്വയം സമർപ്പിച്ചു. പശ്ചിമ ബംഗാൾ സ്റ്റേറ്റ് കമ്മിറ്റിയിൽ ദീർഘനാൾ പ്രവർത്തിച്ച അംഗമായിരുന്നു അദ്ദേഹം.

കമ്മ്യൂണിസ്റ്റ് പ്രസ്ഥാനത്തിന്റെ ചരിത്രത്തിൽ സുബോധ് റോയ് ഒരു പ്രധാനപങ്ക് വഹിച്ചു. വർഷങ്ങളോളം നീണ്ടുനിന്ന പഠനത്തിനും ഗവേഷണത്തിനും ശേഷം അദ്ദേഹം ഒരു പുസ്തകം രചിച്ചു. *ഇന്ത്യയിലെ കമ്യൂണിസം: പ്രസിദ്ധീകരിക്കപ്പെടാത്ത രേഖകൾ* എന്ന പേരിലാണ് ആ പുസ്തകം.

## രചിച്ച പുസ്‌തകങ്ങൾ
# ഇന്ത്യയിലെ കമ്യൂണിസം: പ്രസിദ്ധീകരിക്കപ്പെടാത്ത രേഖകൾ 1925-1934
# ഇന്ത്യയിലെ കമ്യൂണിസം: പ്രസിദ്ധീകരിക്കപ്പെടാത്ത രേഖകൾ 1935-1945
# ചിറ്റഗോങ് ആയുധപ്പുര റെയ്ഡ്: ഒരു ഓർമ്മ

## ഇതും കാണുക
* ചിറ്റഗോങ് (ചലച്ചിത്രം)

## അവലംബം

## പുറം താളുകൾ

* ഇന്ത്യയിലെ കമ്യൂണിസം: പ്രസിദ്ധീകരിക്കപ്പെടാത്ത രേഖകൾ -പുസ്‌തകം

വർഗ്ഗം:1916-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:ബംഗാളിലെ രാഷ്ട്രീയപ്രവർത്തകർ
വർഗ്ഗം:ഇന്ത്യൻ വിപ്ലവകാരികൾ
മാർക്കറ്റ് സെഗ്മെന്റേഷൻ

ചില തരം പങ്കിട്ട സ്വഭാവസവിശേഷതകളെ അടിസ്ഥാനമാക്കി, ഉപഭോക്താക്കളെ സബ്-ഗ്രൂപ്പുകളായി (സെഗ്മെന്റുകൾ എന്നറിയപ്പെടുന്നു) സാധാരണയായി നിലവിലുള്ളതും, സാധ്യതയുള്ളതുമായ ഉപഭോക്താക്കളെ ഉൾക്കൊള്ളുന്ന ഒരു വിശാലമായ ഉപഭോക്തൃ അല്ലെങ്കിൽ ബിസിനസ് വിപണിയെ വിഭജിക്കുന്ന പ്രവർത്തനമാണ് മാർക്കറ്റ് സെഗ്മെന്റേഷൻ.വിപണികളെ വിഭജിക്കുന്നതിനോ അല്ലെങ്കിൽ വേർതിരിക്കുന്നതിനോ, പങ്കിട്ട ആവശ്യങ്ങൾ, പൊതു താല്പര്യം, സമാന ലൈഫ്സ്റ്റൈൽസ് അല്ലെങ്കിൽ സമാനമായ ഡെമോഗ്രഫിക് പ്രൊഫൈലുകൾ പോലെയുള്ള പൊതുവായ സ്വഭാവവിശേഷങ്ങൾ ഗവേഷകർ സാധാരണഗതിയിൽ നോക്കുന്നു. ഉയർന്ന വിളവ് സെഗ്മെന്റുകൾ - അതായത് ഏറ്റവും ലാഭകരമായ അല്ലെങ്കിൽ വളർച്ച സാധ്യതകൾ ഉണ്ടാകാൻ സാധ്യതയുള്ള സെഗ്മെൻറുകൾ - പ്രത്യേക ശ്രദ്ധയ്ക്കായി (അതായത് ലക്ഷ്യം വിപണിയായി മാറുക) തിരഞ്ഞെടുക്കുക  എന്നതാണ് സെഗ്മെന്റേഷൻന്റെ  ലക്ഷ്യം.

സെഗ്മെൻറ് മാർക്കറ്റിലെ വ്യത്യസ്ത രീതികൾ തിരിച്ചറിഞ്ഞിട്ടുണ്ട്. ബിസിനസ്-ടു-ബിസിനസ് (ബി 2 ബി) വിൽപ്പനക്കാർക്ക് വ്യത്യസ്ത തരം ബിസിനസുകളോ രാജ്യങ്ങളിലോ വിപണിയുടെയൊ അടിസ്ഥാനത്തിൽ സെഗ്മെന്റേഷൻ ചെയ്തേക്കും. ഉപഭോക്താവ് ഉപഭോക്താവിന് (ബി 2 സി) വിൽക്കുന്നവർ ജനസംഖ്യാ വിഭാഗങ്ങൾ, ജീവിതശൈലി വിഭാഗങ്ങൾ, പെരുമാറ്റ മണ്ഡലങ്ങൾ അല്ലെങ്കിൽ മറ്റേതെങ്കിലും അർത്ഥവത്തായ സെഗ്മെൻറുകളിലേക്ക് വിപണനം നടത്തിയേക്കാം

വിവിധ വിപണന പരിപാടികൾ വ്യത്യസ്ത മാർക്കറ്റിംഗ് വിഭാഗങ്ങൾക്ക് ആവശ്യമാണെന്നാണ് മാർക്കറ്റ് സെഗ്മെന്റേഷൻ പറയുന്നത് - അതായത്, വ്യത്യസ്ത ഓഫറുകളും വിലയും പ്രൊമോഷൻ ഡിസ്ട്രിബ്യൂഷനും വിപണന ചരങ്ങളുടെ ചില കൂട്ടായ്മകളും. മാർക്കറ്റ് സെഗ്മെന്റേഷൻ ഏറ്റവും ലാഭകരമായ സെഗ്മെന്റുകൾ തിരിച്ചറിയാൻ മാത്രം രൂപകൽപ്പന ചെയ്തിട്ടുള്ളതല്ല, മാത്രമല്ല അവരുടെ ആവശ്യങ്ങളെയും മനസ്സിലാക്കലുകളെയും നന്നായി മനസ്സിലാക്കുന്നതിനായി കീ സെഗ്മെന്റുകളുടെ പ്രൊഫൈലുകൾ വികസിപ്പിക്കുകയും ചെയ്യുന്നു. സെഗ്മെന്റേഷൻ വിശകലനത്തിൽ നിന്നുള്ള ഉൾക്കാഴ്ചകൾ മാർക്കറ്റിങ് തന്ത്രപരമായ വികസനത്തിനും ആസൂത്രണത്തിനും പിന്തുണ നൽകുന്നു. പല വിപണനക്കാർ എസ്-ടി-പി സമീപനത്തെ ഉപയോഗിക്കുന്നു; മാർക്കറ്റിംഗ് പ്ലാനിംഗ് ലക്ഷ്യങ്ങൾക്ക് ചട്ടക്കൂട് നൽകുന്നതിനായി: സെഗ്മെന്റേഷൻ → ടാർഗെറ്റിംഗ് → പൊസിഷനിംഗ്. അതായത്, ഒരു മാർക്കറ്റ് വേർതിരിച്ചിട്ടുണ്ട്, ടാർഗെറ്റിംഗിന് ഒന്നോ അതിലധികമോ സെഗ്മെന്റുകൾ തിരഞ്ഞെടുക്കപ്പെടുന്നു, ഒപ്പം തിരഞ്ഞെടുത്ത ടാർഗെറ്റ് മാർക്കറ്റുകളോ വിപണികളോ ഉളവാക്കുന്ന തരത്തിലാണ് ഉൽപന്നങ്ങൾ അല്ലെങ്കിൽ സേവനങ്ങൾ അവതരിപ്പിക്കുന്നത്

## References

വർഗ്ഗം:വിപണനം
ലണ്ടൻ സ്റ്റോൺ

ലണ്ടനിലെ 111 കന്നോൻ സ്ട്രീറ്റിലെ പരമ്പരാഗതമായ ഒരു അതിർത്തിക്കല്ല്‌ ആണ് **ലണ്ടൻ സ്റ്റോൺ.** തെരുവിലെ തെക്കുവശത്ത് നൂറ്റാണ്ടുകളായി നിലനിന്നിരുന്ന ഒരു വലിയ വസ്തുവിന്റെ ശേഷിപ്പായ 53 × 43 × 30 സെന്റീമീറ്റർ (21 × 17 × 12) അളവുകളുോടുകൂടിയ ഒരു ഊലൈറ്റ്ചുണ്ണാമ്പുകല്ലാണ് ഇത് . 111 കരോൺ സ്ട്രീറ്റ് കെട്ടിടത്തിന്റെ പുനർനിർമ്മാണത്തിൽ ഉപയോഗിച്ചിരുന്ന ഈ കല്ല് നിലവിൽ ലണ്ടണിലെ മ്യൂസിയത്തിൽ സൂക്ഷിച്ചിരിക്കുകയാണ്.

1100-ൽ ആദ്യമായി "ലണ്ടൻ സ്റ്റോൺ" എന്ന പേരിൽ രേഖപ്പെടുത്തിയിരുന്ന ഈ കല്ലിന്റെ തീയതിയും അതിന്റെ യഥാർത്ഥ ലക്ഷ്യവും അജ്ഞാതമാണ്. ഉത്ഭവിച്ചത് റോമിലാകാനാണ്  സാധ്യതയെങ്കിലും കുറഞ്ഞത് പതിനാറാം നൂറ്റാണ്ടുമുതൽതന്നെ അതിനെക്കുറിച്ച് താൽപര്യവും ഊഹാപോഹങ്ങളും നടന്നിട്ടുണ്ട്. മുൻപുതന്നെ ഇതിനൊരു ബഹുമാനമുണ്ടായിരിക്കാമെന്നോ അല്ലെങ്കിൽ ഏതെങ്കിലും മറഞ്ഞ രഹസ്യമായ പ്രാധാന്യം ഉണ്ടെന്നോ ആധുനിക വാദം ഉന്നയിച്ചിട്ടുണ്ട്. എന്നിരുന്നാലും, ഈ പ്രസ്താവനകൾ പൂർണമായും അടിസ്ഥാനരഹിതമാണ്. 
## ഇതും കാണുക
*For London Stone at Staines, and other Thames riverside boundary markers, see London Stone (riparian).
*For the "Brutus Stone" in Totnes, Devon, see Totnes.

## കുറിപ്പുകൾ

## അവലംബം
*
*

## ബാഹ്യ ലിങ്കുകൾ
*
*
*
* Article on London Stone linked to a reproduction of the "Woodcut" map of London, c.1562.  
* BBC report on plans to move London Stone in 2006.

വർഗ്ഗം:ചുണ്ണാമ്പ് കല്ലുകൾ
വർഗ്ഗം:കെട്ടിടങ്ങളും നിർമ്മിതികളും
ബരീനാസ്

വെനസ്വേലയെ വിഭജിച്ചിരിക്കുന്ന 23 സംസ്ഥാനങ്ങളിൽ ഒന്നാണ് **ബറിനാസ്**. സംസ്ഥാനത്തിന്റെ തലസ്ഥാനം ബരിനാസ് നഗരമാണ്. ബരിനാസ് സംസ്ഥാനത്തിന്റെ ഉപരിതല വിസ്തീർണ്ണം ഏകദേശം 35,200 ചതുരശ്ര കിലോമീറ്റർ ആണ്. 2015 ൽ കണക്കുകൂട്ടിയതു പ്രകാരം സംസ്ഥാനത്തെ ആകെ ജനസംഖ്യ 970,689 ആണ്.

## ചരിത്രം
ജോർജ് വോൺ സ്പിയർ, നിക്കോളസ് ഫെഡെമാൻ എന്നിവർ തങ്ങളുടെ ആൻഡീസിലേയ്ക്കുള്ള യാത്രാമദ്ധ്യേ വഴിയിൽ 1534 ൽ ഈ മേഖലയിൽ പ്രവേശിച്ചു.

## ഭൂമിശാസ്ത്രം
ബരിനാസ് സംസ്ഥാനത്തിന്റെ ഭൂരിഭാഗവും വെനിസ്വേലൻ ലാനോസിൽ സ്ഥിതിചെയ്യുന്നു. ഈ പ്രദേശത്തിന്റെ ഭൂരിഭാഗവും വളരെ ആഴമില്ലാത്ത മേച്ചിൽ പ്രദേശങ്ങൾ ഉൾക്കൊണ്ടിരിക്കുന്നതും തലങ്ങനെയും വിലങ്ങനെയും നിരവധി നദികൾ കടന്നുപോകുന്നതുമാണ്. സംസ്ഥാനത്തിന്റെ വടക്കുപടിഞ്ഞാറൻമേഖലയിൽ വെനിസ്വേലൻ ആൻഡിസിന്റെ ഭാഗമായ ഒരു പർവതപ്രദേശമാണ്. അപ്യുർ നദി സംസ്ഥാനത്തിന്റെ തെക്കൻ അതിർത്തിയായി നിലകൊള്ളുന്നു.

**മുനിസിപ്പാലിറ്റികളും മുനിസിപ്പൽ ആസ്ഥാനങ്ങളും**

* ആൽബെർട്ടോ ആർവെലോ ടോറീൽബ (സബാനെറ്റ)
* ആൻഡ്രെസ് എലോയ് ബ്ലാങ്കോ (എൽ കാന്റൺ)
* അന്റോണിയോ ജോസ് ഡി സുക്രെ (സോകോപോ)
* അരിസ്മെണ്ടി (അരിസ്മെണ്ടി)
* ബരീനാസ് (ബരീനാസ്)
* ബൊളീവർ (ബാരിനിറ്റാസ്)
* ക്രൂസ് പാരഡെസ് (ബറാൻകാസ്)
* എസെക്വെൽ സമോറ (സാന്താ ബാർബറ)

* ഒബിസ്പോസ് (ഒബിസ്പോസ്)
* പെട്രാസ (സ്യൂഡാഡ് ബൊളിവിയ)
* റോജാസ് (ലിബർട്ടാഡ്)
* സോസ (സ്യൂഡാഡ് ഡി നുട്രിയാസ്)

## ഗവർണർമാർ
2017 ജനുവരി 4 ന് അദാൻ ഷാവേസ് വെനിസ്വേലൻ സാംസ്കാരിക മന്ത്രിയായി സ്ഥാനമേറ്റെടുത്തതിനേത്തുടർന്ന് പകരമായി 2017 ജനുവരി 5 ന് സെനൈദാ ഗല്ലാർഡോ ബാരിനാസ് സംസ്ഥാന ഗവർണ്ണറായി സ്ഥാനമേറ്റു.  ആരോഗ്യ കാരണങ്ങളാൽ ഏതാനും മാസങ്ങൾക്കുള്ളിൽ ഗല്ലാർഡോ രാജിവയ്ക്കുകയും 2017 ജൂണ് മാസത്തിൽ മുൻ വെനസ്വേലൻ പ്രസിഡന്റായിരുന്ന ഹൂഗോസ് ഷാവേസിന്റെ സഹോദനായ അർഗെനീസ് ഷാവേസ് ഗവർണറായി നിയമിക്കപ്പെടുകയും ചെയ്തു.

## അവലംബം

വർഗ്ഗം:വെനിസ്വേല
ബരീനാസ് നഗരം

**ബരീനാസ്** വെനിസ്വേലയുടെ പശ്ചിമ മധ്യമേഖലയിൽ സ്ഥിതിചെയ്യുന്ന ഒരു നഗരമാണ്. 2011 ലെ സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 353,442 ആയിരുന്നു. ഇത് ബരിനാസ് മുനിസിപ്പാലിറ്റിയുടെയും ബരീനാസ് സംസ്ഥാനത്തിന്റേയും തലസ്ഥാനമാണിത്. ഈ നഗരം ലോസ് ലാനോസിന്റെ തലസ്ഥാനം എന്നറിയപ്പെടുന്നു.

**നഗരത്തിലെ ദൃശ്യങ്ങൾ**

* ദ മാർക്വെസ് പാലസ്
* മ്യൂസിയം ആൽബെർട്ടോ ആർവെലോ തൊറീൽബ
* കത്തീഡ്രൽ ഓഫ് ഔർ ലേഡി ഓഫ് പിലാർ ഓഫ് സരഗോസ & സാന്റിയാഗോ
* സാന്തോ ഡൊമിംഗോ നദി
* ചത്വരങ്ങൾ: സ്റ്റുഡന്റ്സ് സ്ക്വയർ, ബൊളീവർ സ്ക്വയർ, സമോറ സ്ക്വയര്, ഫ്രാൻസിസ്കോ ഡി മിറാൻഢ് സ്ക്വയര്, പോയറ്റ്സ് സ്ക്വയർ
* വാക്ക് ഓഫ് ദ ട്രുജില്ലാനോസ്
* ദ ഫെഡറേഷൻ പാർക്ക്
* ലോസ് മാംഗോസ് പാർക്ക്
* ബിസിനസ് സെന്ററുകൾ: C.C. സിമ, C.C. എൽ ഡൊറാഡോ, C.C. ഫോറം, C.C. വെമെക്ക.
* ഒളിമ്പിക് സ്റ്റേഡിയം അഗസ്റ്റിൻ ടോവാർ "ലാ കരോലിന"
* ബൊട്ടാണിക്കൽ ഗാർഡൻ ഓഫ് ഉനെല്ലെസ്
* പുന്റോ ഫ്രെസ്കോ റൌണ്ട്എബൌട്ട്
* ദ ഹൌസ് ഓഫ് ബ്രുട്ടാലിസ്

## ചിത്രശാല

File:Siembra de Girasol, Via Boca De Anaro, Pedraza, Edo Barinas..JPG|Sowing Sunflower in Barinas
File:Casa de la Cultura Napoleon Sebastian Artega en Barinas.jpg|House of Culture Napoleon Sebastian Arteaga
File:IglesiaCalderasBarinasVenezuela.jpg|Calderas Church 
File:Plaza del estudiante (José Félix Rivas).jpg|El Estudiante Square
File:Sendero de Chigüires.jpg|Sendero de Chigüires
File:Plaza Ezequiel Zamora, Barinas, Venezuela.jpg|Ezequiel Zamora Square


## അവലംബം

വർഗ്ഗം:വെനിസ്വലയിലെ നഗരങ്ങൾ
റാവു തുലാ റാം

**റാവു തുലാറാം സിംഗ്** (ജീവിതകാലം : ഡിസംബർ 9, 1825 മുതൽ സെപ്റ്റംബർ 23, 1863 (ഉദ്ദേശം)) റെവാരിയിലെ രാജാവും ഹരിയാനയിൽ 1857 -ലെ ഇന്ത്യൻ ലഹളയുടെ പ്രധാന നേതാക്കളിൽ ഒരാളുമായിരുന്നു. അവിടെ അദ്ദേഹം ഒരു സംസ്ഥാന ഹീറോ ആയി കണക്കാക്കപ്പെടുന്നു. ഒരു റോയൽ അഹിർ കുടുംബത്തിൽ റാവു പൂരൺ സിംഗ്, റാണി ഗ്യാൻ കൗർ എന്നിവരുടെ പുത്രനായി അദ്ദേഹം ജനിച്ചു.

കലാപസമയത്ത് ഇന്നത്തെ തെക്കുപടിഞ്ഞാറൻ ഹരിയാന പ്രദേശത്തു നിന്നുള്ള എല്ലാ ബ്രിട്ടീഷ് ഭരണകൂടങ്ങളെയും താൽക്കാലികമായി കെട്ടുകെട്ടിക്കുന്നതിലും ചരിത്ര നഗരമായ ദില്ലിയിൽ പോരാടുന്ന റിബലുകളെ ആളും അർത്ഥവും സാധനങ്ങളും നൽകി സഹായിച്ചതിന്റേയും പേരിൽ ബഹുമാനിക്കപ്പെടുന്നു. ഒരു നല്ല ഭരണാധികാരിയും സൈനിക മേധാവിയുമായുമായും അദ്ദേഹം ശ്രദ്ധിക്കപ്പെട്ടു.

## അവലംബം

വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:പഞ്ചാബ് (ബ്രിട്ടീഷ് ഇന്ത്യ) നിന്നും ഉള്ള സ്വാതന്ത്ര്യസമര പ്രവർത്തകർ
ദ്വാരവതി ശില

ദ്വാരകയിലെ ഗോമതി നദിയിൽ നിന്നും ലഭിച്ച ഒരു തരം ശില അല്ലെങ്കിൽ പവിഴക്കല്ലുകളാണ് **ദ്വാരവതി ശില**. ഗുജറാത്തിലെ കച്ച് ഉൾക്കടലിൽ പതിക്കുന്ന ഗോമതി നദിയുടെ തീരത്ത് ജംനഗർ ജില്ലയിലാണ് ദ്വാരക സ്ഥിതി ചെയ്യുന്നത്. ഇന്ത്യയുടെ തെക്കേ അറ്റത്ത് സ്ഥിതി ചെയ്യുന്ന നഗരങ്ങളിൽ ഒന്നാണ് രാജസ്ഥാൻ. പുരാതന സംസ്കൃത സാഹിത്യത്തിൽ ദ്വാരകയെ ദ്വാരവതി എന്ന് വിളിച്ചിരുന്നു. രാജ്യത്തെ ഏഴ് ചരിത്ര സ്മാരക നഗരങ്ങളിൽ ഒന്നായി ഇത് കണക്കാക്കപ്പെടുന്നു.

ചക്ര (ചക്രം) അടയാളങ്ങളുള്ള പവിഴങ്ങളാണ് ദ്വാരക ശിലകൾ . ഈ കല്ലുകളുടെ ഏറ്റവും വിശിഷ്ഠമായ സവിശേഷത ചക്രം അടയാളമാണ്. അതിനാൽ അവയെ 'ചക്രങ്കിത-ശില' എന്ന് വിളിക്കുന്നു. 

ഒരു പ്രതിച്ഛായയെക്കാൾ പ്രതീകാത്മക പ്രാതിനിധ്യത്തിന്റെ ഒരു പ്രതീകമാണ് ദൈവം. എന്നാൽ ചില പ്രതീകാത്മക നാടൻ ആരാധനയിൽ വിഷ്ണുവിന്റെ സാലിഗ്രാമ ശില (മൂർത്തി) (ഫോസിൽ കല്ലും), ദ്വാരവതി ശില (പവിഴക്കല്ല്), ഗോവർദ്ധന സില (ഗോവർദ്ധന കുന്നിൽ നിന്നുള്ള കല്ലുകൾ) എന്നിവ ഹിന്ദുയിസത്തിന്റെ രൂപത്തിൽ ആരാധിച്ചിരുന്നു .അവയ്ക്ക് സൂര്യന്റെ പ്രാധാന്യം ഉണ്ട്. ഹിന്ദു മതത്തിലെ വൈഷ്ണവരുടെ എല്ലാ വിഭാഗങ്ങളിലും ആരാധനയിൽ ഇവയുടെ ഉപയോഗം വളരെ സാധാരണമാണ്.
## ദ്വാരക
ഹിന്ദു ചരിത്രത്തിലെ ദ്വാരകയിലെ പ്രശസ്തമായ നഗരം കൃഷ്ണന്റെ താമസസ്ഥലമായിരുന്നു. ദ്വാരക എന്ന വാക്കിന്റെ അർത്ഥം ദ്വാർ അഥവാ വാതിൽ എന്നാണ്. പുരാതന കാലത്ത് അതിന്റെ തീരങ്ങൾ തുറമുഖത്തെ പ്രധാന കവാടമായി കണക്കാക്കപ്പെടുന്നു. *കാ* എന്നർത്ഥം വരുന്ന 'ബ്രഹ്മ' അർത്ഥമാക്കുന്നത് മോക്ഷത്തിലേക്കുള്ള കവാടം എന്നാണ്. ദ്വാരകമതി, ദ്വാരകവതി അഥവാ ദ്വാരവതി എന്നും ഇത് അറിയപ്പെടുന്നു. ദ്വാരകയിലെ പ്രസിദ്ധമായ നാഗേശ്വർ ജ്യോതിർലിംഗം ദ്വാരക ശിലയിൽ നിർമ്മിച്ചതാണ്. 

ഭൂമിശാസ്ത്രപരമായി മറ്റു സ്ഥലങ്ങളിലും കാണാമെങ്കിലും ദ്വാരകയിൽ നിന്ന് ലഭിച്ച കല്ലുകൾ മാത്രം ആരാധനയ്ക്കായി ഹിന്ദു ഗ്രന്ഥങ്ങൾ നിർദ്ദേശിക്കുന്നു.

## അവലംബങ്ങൾ

വർഗ്ഗം:വൈഷ്ണവ മതം
സ്വരാജ്

**സ്വരാജ്** എന്നാൽ സ്വയം- ഭരണം അല്ലെങ്കിൽ സ്വന്തം ഗവൺമെന്റ്. ഗാന്ധിയുടെയും മഹിർഷി ദയാനന്ത് സരസ്വതിയും ഹോംറുളിന് സമാനമായി ആണ് സ്വരാജ് എന്ന പദം ഉപയോഗിച്ചത്. ഗാന്ധിയുടെ അഭിപ്രായത്തിൽ വിദേശ ശക്തികളിൽ നിന്നും ഉളള ഇന്ത്യൻ സ്വാതന്ത്ര്യം ആയിരുന്നു സ്വരാജ്. 1906-ൽ കൊൽക്കത്തയിൽ നടന്ന ഇൻഡ്യൻ നാഷണൽ കേൺഗ്രസിന്റെ സമ്മേളനത്തിൽ വച്ച് സ്വരാജ് ആണ് ഇന്ത്യൻ ജനതയുടെ ലക്ഷ്യമെന്ന് ആ സമ്മേളനത്തിന്റെ അധ്യക്ഷൻ ദാദാഭായ് നവറോജി പ്രഖ്യാപിച്ചു. സ്വരാജ് പ്രാധാന്യം കൊടുത്തത് ഭരണത്തിലായിരുന്നു,  അധികാരക്രമം മാത്രം ആയിരുന്നില്ല, ജനങ്ങളുടെ സ്വയം-ഭരണം കൊണ്ട് സാമൂഹികപരിഷ്കരണം ആയിരുന്നു സ്വരാജ് ആഹ്രിച്ചത്. രാഷ്ട്രിയപരമായ അധികാരവികേന്ദ്രീകരണത്തിൽ ആയിരുന്നു സ്വരാജ് ശ്രദ്ധപുലർത്തിയത്.  ഇത് ബ്രിട്ടൻ തുടർന്ന് കൊണ്ട് വന്നിരുന്ന രാഷ്ട്രിയ, സാമുഹിക നിയമങ്ങൾക്ക് വിരുദ്ധമായിരുന്നു. ഗാന്ധിജിയുടെ കാഴ്ചപ്പാടിൽ സ്വരാജ് എന്നാൽ ഇന്ത്യ പൂർണമായും ബ്രിട്ടീഷ് രാഷ്ട്രിയ, സാമുഹിക, വിദ്യഭ്യാസ, പട്ടാള, നിയമ, അധികാര സംവിധാനങ്ങളിൽ നിന്നു മാറിനിൽക്കുക എന്നാണ്. എസ്.സത്യമൂർത്തി, ചിത്തരഞ്ജൻ ദാസ്, മോത്തിലാൽ നെഹ്റു എന്നിവർ  വ്യത്യാസം ഉളള സ്വരാജ് വാദികൾ ആയിരുന്നു, എന്നിവർ ആയിരുന്നു പാർലമെന്ററി ജനാധിപത്യ സംവിധാനത്തിന് ഇന്ത്യയിൽ തുടക്കം കുറിച്ചത്.

ഗാന്ധിയുടെ മോഹം  സ്വരാജ് പൂർണമായും ഇന്ത്യയിൽ പ്രാബല്യത്തിൽ കൊണ്ടുവരിക  എന്നത് ആയിരുന്നു, എന്നാൽ ആത്  അദ്ദേഹത്തിന് സാധിച്ചില്ല. അദ്ദേഹം ഇതിന് വേണ്ടി തുടങ്ങിയ സന്നദ്ധസംഘടനകളും മറ്റും പല ജനകീയ പോരാട്ടങ്ങൾക്കും, മറ്റു സന്നദ്ധ സംഘടനകൾക്കും, പിന്നീട് കുറെ ഗവൺമെന്റ് അല്ലാത്ത സംഘടനകളുടെയും സ്ഥാപനത്തിനും പ്രവർത്തനങ്ങൾക്കും മറ്റും ഇന്ത്യയിൽ മുഴുവൻ പല മാതൃകയായി. സമൂഹത്തിലെ ഗവൺമെന്റ് അടിച്ച് അമർത്തലുകൾക്ക് എതിരെ വിദ്യാർത്ഥി സമരങ്ങൾ ഉണ്ടായി ജയപ്രകാശ് നാരായണൻ ആണ് അതിന് നേതൃതം നൽകിയത്. ഭൂദാന പ്രസ്ഥാനം, ഭൂപരിഷ്കരണ സമരത്തിന്റെ ആവശ്യകതയെയും സമീന്ദാരി സമ്പ്രദായം ഇല്ലായ്മ ചെയ്യുന്നതിന്നും ഭൂമി പാട്ടത്തിന് കൊടുക്കുന്നത്തിനും സാമൂഹിക സംയോജനത്തിനും എല്ലാം സ്വരാജ് വലിയ  പ്രേരണ നൽകി.
സ്വാമി ദയാനന്ദ സരസ്വതി അഭിപ്രായത്തിൽ സ്വരാജ് എന്നത് ഇന്ത്യക്കാരുടെ സ്വയംഭരണം ആയിരുന്നു.ഇന്ത്യക്കാരെ അവരുടെ സ്വന്തം നാട്ടിൽ തന്നെ അടിമകൾ ആകുവാനുള്ള ബ്രിട്ടീഷ് നയത്തിനെതിരെ ആയിരുന്നു സ്വരാജ്.സ്വാമി ദയാനന്ദ സരസ്വതിയുടെ അഭിപ്രായത്തിൽ സ്വാതന്ത്ര്യ സമരത്തിന് അടിസ്ഥാനം തന്നെ സ്വരാജ് ആയിരുന്നു.

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം
ഇറ്റാലിയൻ റാക്കോകോ ആർട്ട്

**ഇറ്റാലിയൻ റാക്കോകോ ആർട്ട്** പ്രധാനമായും റാക്കോകോ കാലഘട്ടത്തിലെ ഇറ്റലിയിലെ ചിത്രകലകൾ, പ്ലാസ്റ്റിക് കലകൾ എന്നിവയെ ചിത്രീകരിച്ചിരിക്കുന്നു. 18-ആം നൂറ്റാണ്ടിന്റെ മദ്ധ്യകാലം മുതൽ 18-ാം നൂറ്റാണ്ട് വരെ നീളുന്ന റോക്കോകോ കാലഘട്ടത്തിലായിരുന്നു ഇത്.
## ചരിത്രവും പശ്ചാത്തലവും
ഫ്രാൻസ് ഈ പ്രത്യേക ശൈലിയുടെ സ്ഥാപക രാഷ്ട്രമായതുമുതൽ ഇറ്റാലിയൻ റാക്കോകോ പ്രധാനമായും പ്രചോദനം ഉൾക്കൊണ്ടത് റോക്കൈയിലോ അഥവാ ഫ്രഞ്ച് റാക്കോകോയിലോ നിന്നായിരുന്നു. ഇറ്റാലിയൻ റാക്കോകോയുടെ ശൈലികൾ ഫ്രാൻസിന്റെ രീതികളോട് വളരെ സാമ്യമുള്ളതായിരുന്നു. ഇറ്റാലിയൻ ബറോക്ക് കലയെ അപേക്ഷിച്ച് ഇറ്റലിയിലെ ശൈലി സാധാരണയായി ലഘുവും കൂടുതൽ സൗന്ദര്യമുള്ളതുമായിരുന്നു. ഇത് പിന്നീട് സെറ്റെസെന്റോയുടെ കൂടുതൽ പ്രചാരമുള്ള കലാരൂപമായി മാറി. 

വെനീസ്, ജെനോവ, റോം എന്നിവയായിരുന്നു ഇറ്റലിയിലെ റോക്കോകോയുടെ പ്രധാന കലാകേന്ദ്രങ്ങൾ. മിക്ക ഇറ്റാലിയൻ റൊകോകോ കലാകാരന്മാർ വെനീസിൽ നിന്നുള്ള കനാലെറ്റോ, ടീപോളോ, ഗാർഡീ, പിയാസെട്ട,  ബെല്ലൊട്ടോ തുടങ്ങിയ കലാകാരന്മാരും കൂടാതെ റോം, ജെനോവ, തുടങ്ങിയ സ്ഥലങ്ങളിൽ നിന്നുള്ള പിറനേസി, പാനിനി പോലുള്ള കലാകാരന്മാരും ആയിരുന്നു. കാസ്റ്റിഗ്ലിയോൺ, അലസ്സാൻഡ്രോ മാഗ്നാസ്കോ പോലുള്ള കലാകാരന്മാർ റോക്കോകോയുടെ കലാരൂപം ജെനോവയിലേക്ക് കൊണ്ടുവന്നു. കൂടാതെ നെപ്പോളിറ്റൻ റോക്കോകോ പ്രധാനമായും പ്രകൃതി ദൃശ്യങ്ങളുടെയും പ്രകൃതിദത്ത വിഷയങ്ങളും അടിസ്ഥാനമാക്കിയുള്ളതായിരുന്നു.കനാലെറ്റോയും ടൈപോളോയും ആ സമയത്തെ പ്രബലരായ ചിത്രകാരന്മാരായിരുന്നു. കൂടാതെ, അവർ അനേകം ചുവർച്ചിത്രങ്ങളും നഗരപ്രാന്തങ്ങളുടെയും ചിത്രങ്ങൾ നിർമ്മിച്ചു. (പ്രത്യേകിച്ച് കനാലെറ്റോ).

## ചിത്രകാരന്മാരുടെ പട്ടിക
ഇറ്റാലിയൻ റോകോക് ചിത്രകാരന്മാരുടെ ഒരു പട്ടിക: സിരിയോ ആന്റോണിയ ആഫ്രിക്ക , ജാകോപോ അമിഗോണി , മാർസെല്ലോ ബക്സിയ്രല്ലി , ആന്റോണിയോ ബാലസ്ട്ര , ഫ്രാൻസെസ്കോ ബംബോക്കി , പോംപോ ബേറ്റോണി , ആന്റോണിയോ ബെല്ലൂക്കി , ബെർണാർഡോ ബെല്ലോടെട്ടോ , ജിയോവാനി ആന്റിയോയോ കനാലിൽ , അല്ലെങ്കിൽ കാർലോ ഇന്നൊസെൻസോ കാർലോനി, ആന്ദ്രേ കാസലി , പിയാനോ ലിയോണി , ജിയോവാനി ബട്ടിസ്റ്റ ലുസിരി , അലസ്സാണ്ട്രോ മാഗ്നാസ്കോ , ജൊവാന്നി ബാറ്റിസ്റ്റ ലുസിരി , പ്ലെസിഡോ കോസ്റ്റാൻസി , ഗിയോവന്നി അന്റോണിയോ കുക്ക് , കാർലോ എയ്ഞ്ചലോ ദാൽ വെർമെ , ആന്റോണിയോ ഡി ഗിർജിയർ , സ്റ്റീഫാനോ ഫാബ്ബ്രീനി , ഫ്രെഡറിക്കോ ഫെരാരി , ഫ്രാൻസെസ്കോ ഫൊൻടെബാസോ , ഫ്രിയൻസ്കോ ലിയാൻ , പിയർ ലിയോൺ ഗേഹിസി , കോറാഡോ ഗിയാക്വിന്റോ , ഇഗ്നാസിയോ ഹുഗ്ഫോർഡ് , ജിയോവാനി ബൈറ്റീസ്റ്റ പിയേജിനി , ജിയോവാനി ബാട്ടിസ്റ്റ പിയാസെറ്റ , ആന്റോണിയോ പില്ലോറി , ജിയോവാനി ബട്ടിസ്റ്റ പിറ്റോണി , ജിയോവാനി പോളോ പാനിനി , ഫെർഡിനാൻഡോ പോറ , മൈക്കൽ റോക്ക , പിറ്റെറോ ആന്റിയോയോ റോട്ടാരി , ജിയോവാനി സ്കോജിയോ , ജിയോവാനി ബാട്ടിസ്റ്റ ടൈപോളോ , ജിയോവാനി ഡൊമിനിക്കോ ടൈപോളോ , സ്റ്റെഫാനൊ ടോറെല്ലി , ഫ്രാൻസെസ്കോ സുക്കോറെല്ലി , ഫ്രാൻസെസ്കോ സുഗ്നോ .

## ചിത്രശാല

Image:Giovanni Battista Tiepolo - Allegory of the Planets and Continents.jpg|Giovanni Battista Tiepolo's *Allegory of the Planets and Continents*
Image:Il Ritorno del Bucintoro al molo nel giorno dell'Ascensione (c.1738) Canaletto - Wells-Next-The-Sea, The Earl of Leicester and Trustees of the Holkham Estate.jpg|One of Canaletto's views of Venice


## ഇതും കാണുക
*Italian Rococo interior design

## അവലംബം


വർഗ്ഗം:ഇറ്റാലിയൻ കലകൾ
വർഗ്ഗം:റോക്കോകോ ആർട്ട്
ലോക്നാഥ് ബാൽ

ഇന്ത്യൻ സ്വാതന്ത്ര്യസമര സേനാനിയും, ചിറ്റഗോങ് ആയുധപ്പുര ആക്രമണക്കേസിൽ പങ്കാളിയായ വിപ്ലവ പ്രവർത്തകനുമാണ് **ലോക്നാഥ് ബാൽ** () (1908 മാർച്ച് 8 – 1964 സെപ്റ്റംബർ 4). പിന്നീട് ഇന്ത്യൻ നാഷണൽ കോൺഗ്രസ്സിൽ ചേർന്നു. ഇന്ത്യക്ക് സ്വാതന്ത്ര്യം ലഭിച്ചശേഷം, മരണം വരെ ഒരു ഓഫീസറായി കൽക്കട്ട മുനിസിപ്പൽ കോർപ്പറേഷനിൽ അദ്ദേഹം  ജോലിചെയ്തു.

## ആദ്യകാലജീവിതം
1908 മാർച്ച് 8-ന് ലോക്നാഥ് ബാൽ ബ്രിട്ടീഷ് ഇന്ത്യയുടെ ബംഗാൾ പ്രവിശ്യയിലെ ചിറ്റഗോങ് ജില്ലയിലെ ദോർല എന്ന ഗ്രാമത്തിൽ ജനിച്ചു. 

1930 ഏപ്രിൽ 18-ന് ലോക്നാഥ് ബാൽ നയിച്ച ഒരു വിപ്ലവ സംഘം എ.എഫ്.ഐ ആയുധപ്പുര പിടിച്ചെടുത്തു. പിന്നീട്, ഏപ്രിൽ 22-നു ബ്രിട്ടീഷ് സൈന്യവും ബ്രിട്ടീഷ് പോലീസും ഉൾപ്പെടുന്ന ഒരു ഗ്രൂപ്പിനെതിരെ അദ്ദേഹം മറ്റൊരു തോക്ക് പോരാട്ടം നയിച്ചു. അദ്ദേഹത്തിന്റെ ഇളയ സഹോദരൻ ഹരിഗോപാൽ ബാലും കൂടെ  11 വിപ്ലവകാരികളും ഈ പോരാട്ടത്തിൽ മരണമടഞ്ഞു. കൊൽക്കത്തയിൽ ഉള്ള ഒരു ഒരു ഫ്രഞ്ച് കോളനി പ്രദേശമായ ചാന്ദർനഗോഗിലേക്കി രക്ഷപെടാൻ അദ്ദേഹത്തിന് കഴിഞ്ഞു. ബ്രിട്ടീഷ് പൊലീസുമായുള്ള ഒരു പോരാട്ടത്തിൽ 1930 സെപ്റ്റംബർ 1 ന് ബാലും ഗണേഷ് ഘോഷിനും അറസ്റ്റിലായി. അറസ്റ്റ് ചെയ്യപ്പെട്ട സമയത്ത് ജിബാൻ ഘോഷാൽ അലിയാസ് മഖൻ എന്നി വിപ്ലവകാരരെ പോലീസ് കൊലപ്പെടുത്തി. വിചാരണക്കു ശേഷം 1932 മാർച്ച് 1ന്  പോർട്ട് ബ്ലെയറിലെ സെല്ലുലാർ ജയിലിലേക്ക് നാടുകടത്തുകയും ചെയ്തു. 1946 ൽ ജയിൽ വിമോചിതനായ ശേഷം അദ്ദേഹം മാനവേന്ദ്രനാഥ റോയ് സ്ഥാപിച്ച റാഡിക്കൽ ഡെമോക്രാറ്റിക്ക് പാർട്ടിയിൽ ചേർന്നു. പിന്നീട് ഇന്ത്യൻ നാഷണൽ കോൺഗ്രസ്സിൽ ചേർന്നു.

## സ്വാതന്ത്ര്യത്തിനു ശേഷം
1952 മേയ് 1 മുതൽ 1962 ജൂലൈ 19 വരെ കൽക്കത്ത കോർപ്പറേഷന്റെ രണ്ടാമത്തെ ഡെപ്യൂട്ടി കമ്മീഷണറായിരുന്നു ബാൽ. 1962 ജൂലൈ 20 ന് അദ്ദേഹത്തിന് ഡെപ്യൂട്ടി കമ്മീഷണറായി സ്ഥാനക്കയറ്റം ലഭിച്ചു. 1964 സെപ്റ്റംബർ 4 ന് കൊൽക്കത്തയിൽ തന്റെ മരണം വരെ അദ്ദേഹം ഈ പദവിയിൽ തുടർന്നു.

## അവലംബം

വർഗ്ഗം:1908-ൽ ജനിച്ചവർ
വർഗ്ഗം:1964-ൽ മരിച്ചവർ
വർഗ്ഗം:ഇന്ത്യൻ വിപ്ലവകാരികൾ
നിഷ് മാർക്കറ്റ്

ഒരു നിർദ്ദിഷ്ട ഉത്പന്നത്തിൽ ശ്രദ്ധ കേന്ദ്രീകരിക്കുന്ന വിപണിയുടെ ഉപവർഗ്ഗമാണ് ഒരു നിഷ് മാർക്കറ്റ്. നിഷ് മാർക്കറ്റ് എന്നത് പ്രത്യേക വിപണി ആവശ്യകത നിറവേറ്റുന്ന ഉത്പന്ന സവിശേഷതകൾ, വിലപരിധി, ഉത്പാദന നിലവാരം, ലക്ഷ്യം വയ്ക്കാൻ ഉദ്ദേശിച്ചിട്ടുള്ള ജനസംഖ്യാശാസ്ത്രങ്ങൾ എന്നിവയെ നിർവ്വചിക്കുന്നു. ഇത് ഒരു ചെറിയ മാർക്കറ്റ് സെഗ്മെന്റാണ്.

ഓരോ ഉത്പന്നവും അതിന്റെ മാർക്കറ്റ് നിഷ് കൊണ്ട് നിർവ്വചിക്കാനാവില്ല. നിഷ് മാർക്കറ്റ് വളരെ പ്രത്യേകോദ്ദേശ്യത്തിനുള്ള, നിരവധി വലിയ കമ്പനികളിൽ നിന്നുള്ള മത്സരങ്ങളിൽ അതിജീവിക്കാൻ ലക്ഷ്യമിടുന്ന ഒന്നാണ്. സ്ഥാപിത കമ്പനികൾ പോലും വ്യത്യസ്ത നിഷുകൾ സൃഷ്ടിക്കുന്നു. ഉദാഹരണത്തിന് ഹ്യൂലറ്റ് പക്കാർഡിന് ഹോം ഓഫീസ് നിഷ് ലക്ഷ്യമിടുന്ന പ്രിന്റിങ്, സ്കാനിങ്, ഫാക്സിങ് എല്ലാമടങ്ങിയ ഉപകരണങ്ങളും അതേസമയം തന്നെ വൻകിട ബിസിനസ്സുകളെ ലക്ഷ്യമിടുന്ന ഇവയെല്ലാം വേർതിരിച്ച് ചെയ്യുന്ന ഉപകരണങ്ങളും ഉണ്ട്.

വർഗ്ഗം:വാണിജ്യശാസ്ത്രം
അഞ്ജലൈ അമ്മാൾ

സ്വാതന്ത്ര്യത്തിനുവേണ്ടിയുള്ള ഇന്ത്യൻ പോരാട്ടത്തിൽ **അഞ്ജലൈ അമ്മാൾ** സ്വാതന്ത്ര്യ സമര സേനാനായിരുന്നു. 1890- ൽ  കടലുരിലെ മുദൂനഗർ എന്ന ലളിത പട്ടണത്തിൽ ജനിച്ചു. ഒരു ലളിതമായ കുടുംബത്തിലാണ് അവർ ജനിച്ചത്. അവർ അഞ്ചാം ക്ലാസ്സുവരെ പഠിച്ചിരുന്നു. ഒരു മാസിക ഏജന്റ് ആയിരുന്ന മുരുഗപ്പയായിരുന്നു ഭർത്താവ് . മഹാത്മാഗാന്ധിയുടെ നിസ്സഹകരണ പ്രസ്ഥാനത്തിൽ ചേരുന്നതിലൂടെ രാഷ്ട്രീയജീവിതം തുടങ്ങി. 1921- ൽ ദക്ഷിണേന്ത്യയിൽ നിന്നുള്ള നിസ്സഹകരണ പ്രസ്ഥാനത്തിൽ പങ്കെടുത്ത ആദ്യ വനിതയായി . അവരുടെ ഗ്രാമത്തിലെ വീടുകളും ഭൂമിയും വിറ്റ് സ്വാതന്ത്ര്യത്തിനുള്ള ഇന്ത്യയുടെ പോരാട്ടത്തിനായി പണം ചിലവഴിച്ചു 1927- ൽ നീലന്റെ പ്രതിമയെ നീക്കുന്നതിനുള്ള പോരാട്ടത്തിൽ പങ്കെടുത്തു. നീലൻ പ്രതിമയെ നീക്കം ചെയ്യാനായി നടത്തിയ പോരാട്ടത്തിൽ ഒമ്പതു വയസ്സുകാരിയായ തന്റെ മകൾ അമ്മാക്കണ്ണിനോടൊപ്പം ജയിലിലടച്ചു. ഗാന്ധി അഞ്ജലൈ അമ്മാളിനെയും മകളെയും ജയിലിൽ സന്ദർശിച്ചു. അദ്ദേഹം അമ്മാക്കണ്ണ് ലീലാവതി എന്ന പേരിൽ വർദ്ധ ആശ്രമത്തിലേയ്ക്ക് കൊണ്ടുപോയി. 1930- ൽ ഉപ്പു സത്യാഗ്രഹയിൽ പങ്കെടുത്തതിനെത്തുടർന്ന് അവൾക്ക് ഗുരുതരമായി പരിക്കേറ്റു. 

1931- ൽ അഖിലേന്ത്യാ വനിതാ കോൺഗ്രസ്സിന്റെ മീറ്റിംഗിൽ അധ്യക്ഷത വഹിച്ചു. 1932- ൽ വെല്ലൂർ ജയിലിലേക്ക് അയച്ചിരുന്ന മറ്റൊരു സമരത്തിൽ അവർ പങ്കെടുത്തു. വെല്ലൂർ ജയിലിലേക്ക് അയച്ചപ്പോൾ അവർ ഗർഭിണിയായിരുന്നു. പ്രസവത്തെ തുടർന്ന് ജാമ്യത്തിൽ വിട്ടയച്ചു. മകന്റെ ജനനത്തിനുശേഷം രണ്ടാഴ്ചക്കകം വെല്ലൂർ ജയിലിൽ തിരിച്ചെത്തി. ഗാന്ധി കടലൂറിന് എത്തിയപ്പോൾ ബ്രിട്ടീഷ് സർക്കാർ അഞ്ജലൈ അമ്മാളിനെ സന്ദർശിക്കാൻ അദ്ദേഹത്തെ നിരോധിച്ചിരുന്നു. എന്നാൽ അഞ്ജല അമ്മാൾ ബുർഖ ധരിച്ചു കുതിരവണ്ടിയിൽ വന്നു അദ്ദേഹത്തെ സന്ദർശിച്ചു. അഞ്ജലൈയുടെ ധൈര്യം കാരണം, ഗാന്ധിജി അവരെ ദക്ഷിണേന്ത്യയിലെ ഝാൻസി റാണി എന്നു വിളിച്ചു. 1947-ൽ ഇന്ത്യയുടെ സ്വാതന്ത്ര്യത്തിന് ശേഷം മൂന്നു തവണ അവർ തമിഴ്നാട് നിയമസഭാംഗമായി തിരഞ്ഞെടുക്കപ്പെട്ടു.  1961 ജനുവരി 20 നു അഞ്ജല അമ്മാൾ അന്തരിച്ചു. 

## അവലംബം

വർഗ്ഗം:1890-ൽ ജനിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1961-ൽ മരിച്ചവർ
വർഗ്ഗം:തമിഴ്നാടിൽ നിന്നുമുള്ള സ്വാതന്ത്ര്യസമരസേനാനികൾ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
ബർകത് അഹമ്മദ്

**ബർകത് അഹമ്മദ്** (1787 - ജൂൺ 5, 1858) ഒരു വിപ്ലവകാരിയും 1857- ലെ ഇന്ത്യൻ ലഹളയുടെ മുൻനിരക്കാരനുമായിരുന്നു. അവധ് മേഖലയിലെ ചിനാത്ത് യുദ്ധത്തിൽ ഇന്ത്യൻ വിപ്ലവകാരികളുടെ സൈന്യത്തെ നയിച്ചു. ബർക്ക് അഹ്മദ് വളരെ പരിശീലനം നേടിയ ബ്രിട്ടീഷ് ശിപായിയായിരുന്നു. ബ്രിട്ടീഷ് ഓഫീസറായ സർ ഹെൻട്രി ലോറൻസിനെതിരെയുള്ള വിമതരെ അദ്ദേഹം റസിഡൻസിയിലേയ്ക്ക് നയിച്ചു.

## ചിനാട്ട് യുദ്ധം
1857 ജൂൺ 30 ന് സർ ഹെൻറി ലോറൻസിന് ലക്നൗ ആക്രമിക്കുന്നതിനുള്ള വിമതരുടെ നീക്കത്തെക്കുറിച്ച് വിവരം ലഭിച്ചു. സർ ഹെൻട്രി ലോറൻസ് ഈ വിമതരുടെ ആക്രമണം തകർക്കാമെന്ന ആത്മവിശ്വാസമുണ്ടായിരുന്നു. അദ്ദേഹം പട്ടാളത്തെ നയിക്കുകയും റെസിഡൻസിയിൽ നിന്നും ഒരു ബോഗിയിൽ വരികയും ചെയ്തു. ബ്രിട്ടീഷ് സൈന്യത്തിൽ 300 ബ്രിട്ടീഷ് പട്ടാളക്കാരും 200 ഇന്ത്യൻ സൈനികരും 200 കുതിരപ്പടയാളികളും 13 പീരങ്കികളും ഉൾപ്പെട്ടിരുന്നു. ലക്നൗവിൽ നിന്ന് പന്ത്രണ്ട് മൈൽ അകലെയുള്ള ചിനാട്ട് ഗ്രാമത്തിനടുത്തുള്ള ആക്രമണത്തിന് ബ്രിട്ടീഷുകാരുടെ ഈ നീക്കത്തെ ബർകത് അഹമ്മദ് മുൻകൂട്ടികണ്ടിരുന്നു. 

ബർകത് അഹമ്മദ് കലാപകാരിയായ സൈന്യത്തിനെതിരെ 5000 സൈനികരെ നയിച്ചു. കൂടാതെ അഹ്മദുള്ള ഷായുടെ കീഴിൽ ഒരു കമാൻഡറായിരുന്നു.  ചിനാട്ട് യുദ്ധത്തിനുശേഷം ബ്രിട്ടീഷുകാർ റസിഡൻസിയിൽ നിന്ന് പിൻവാങ്ങുകയും ചെയ്തു.  രണ്ട് ദിവസം കഴിഞ്ഞ് ഹെൻറി ലോറൻസ് ഒരു പൊട്ടിത്തെറി മൂലം പരിക്കേറ്റ നിലയിൽ മരണമടഞ്ഞു. 
## ഇതും കാണുക
*ബഖ്ത് ഖാൻ
*ബീഗം ഹസ്രത്ത്‌ മഹൽ

## അവലംബം

## കൂടുതൽ വായനയ്ക്ക്
*

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1787-ൽ ജനിച്ചവർ
വർഗ്ഗം:1858-ൽ മരിച്ചവർ
ചിനാട്ട് യുദ്ധം

1857 ജൂൺ 30 ന് രാവിലെ ബ്രിട്ടിഷ് സേനയും ഇന്ത്യൻ വിമതരും തമ്മിൽ ചിനാട്ട് (ചിൻഹാട്ട്), അവധ്(അവാദ് / ഔധ്) എന്ന സ്ഥലത്തിനടുത്തുള്ള ഇസ്മായിൽഗഞ്ചിൽ വെച്ച് യുദ്ധം ചെയ്തു. ബ്രിട്ടീഷുകാരെ ഔധിലെ ചീഫ് കമ്മീഷണർ സർ ഹെൻട്രി ലോറൻസ് നേതൃത്വം വഹിച്ചു. സായുധകലാപത്തിനൊരുമ്പെടുന്ന സേനകളിൽ ഈസ്റ്റ് ഇന്ത്യാ കമ്പനിയുടെ സൈന്യത്തിൽ നിന്നുള്ള കലാപകാരികളും കമ്പനിയുടെ സൈന്യത്തിലെ ഉദ്യോഗസ്ഥൻ ബർകത് അഹമ്മദ് നയിച്ചിരുന്ന തദ്ദേശീയ ഭൂവുടമകളായ കലാപകാരികളും ആയിരുന്നു.

ലക്നൗവിലേ ഒരു ചെറിയ ആക്രമണശക്തിയുടെ സമീപനത്തെക്കുറിച്ച് വൈരുദ്ധ്യമുള്ള രഹസ്യാന്വേഷണ റിപ്പോർട്ടുകൾ സൂചിപ്പിക്കുന്നു. സർ ഹെൻറിയുടെ, മോശമായ ആരോഗ്യത്തിൽ, കീഴുദ്യോഗസ്ഥരുടെ സമ്മർദത്തിൻ കീഴിലായിരുന്ന അദ്ദേഹം 32 ആം റെജിമെൻറ് കാലാൾപ്പടയുടെ (പിന്നീട് ഡ്യൂക്ക് ഓഫ് കോർണൽവാൾസ് ലൈറ്റ് ഇൻഫൻട്രി) മൂന്നു കമ്പനികളുള്ള ഒരു സേനക്ക് ഉത്തരവിട്ടു. 13-ആമത്തെ തദ്ദേശീയ കാലാൾപ്പടയിലെ പല കമ്പനികളും, മറ്റ് റെജിമെൻറുകളുടെ സൈന്യവും ഒരു ചെറിയ സിഖ് കുതിരപ്പടയും യൂറോപ്യൻ സന്നദ്ധപ്രവർത്തകരുടെ കുതിരപ്പടയും ബംഗാൾ ആർട്ടിലറിയും (യൂറോപ്യന്മാർ), തദ്ദേശീയ പീരങ്കിപ്പട്ടാളവും ഫൈസാബാദ് റോഡിലൂടെ മുന്നോട്ട് പോകുന്നതിനെ പിന്തുടർന്ന്, നൂറുകണക്കിന് ശക്തമായ എതിരാളിയെ തടസ്സപ്പെടുത്താൻ ശ്രമിച്ചു.

## അവലംബം

*Gubbins, Martin Richard, *Besieged in Lucknow* (Leonaur Ltd 2006), Reprint of the original edition by Gubbins, *An Account of the Mutinies in Oudh and of the Siege of the Lucknow Residency* (Richard Bentley, London 1858).
*Malleson, Col. G.B., *The Indian Mutiny of 1857* (Leach & Co 1993). Reprint of original work of the same title, 4th edn. (Seeley and Co., London 1892)
*White, Hugo, *One And All. A History of the Duke of Cornwall's Light Infantry*(Tabb House Padstow. 2006)

വർഗ്ഗം:ഇന്ത്യയിലെ ലഹളകൾ
ഡ്രാക്കുള സോഡിറോയി

1900- ൽ കണ്ടെത്തിയ ഫാദർ സദീറയുടെ പേരിൽ അറിയപ്പെടുന്ന തണുത്ത കാലാവസ്ഥയിൽ വളരുന്ന ഒരു എപിഫൈറ്റിക് ഓർക്കിഡ് സ്പീഷീസ് ആണ് **ഡ്രാക്കുള സോഡിറോയി**.1800-നും 2300 മീറ്ററിനും ഇടയിൽ ഇക്വഡോറിലെ പിചിഞ്ചെ പ്രവിശ്യയുടെ വടക്കുപടിഞ്ഞാറൻ മേഖലകളിൽ വളരുന്നു. ബെൽ ആകൃതിയിലുള്ള പുഷ്പങ്ങൾ ആണ് കാണപ്പെടുന്നത്.
## അവലംബം

വർഗ്ഗം:ഓർക്കിഡുകൾ
വർഗ്ഗം:സപുഷ്പികൾ
വർഗ്ഗം:ഓർക്കിഡേസീ
മൂൽ ചന്ദ് സിംഗ്

**ബാബു മൂൽ ചന്ദ് ജെയിൻ** (ജീവിതകാലം: ഓഗസ്റ്റ് 20, 1915 - സെപ്റ്റംബർ 12, 1997) പലപ്പോഴും "ഹരിയാന ഗാന്ധി" എന്നറിയപ്പെടുന്നു. കോൺഗ്രസ് പാർട്ടിയിൽ അംഗമായിരുന്ന ഗാന്ധിയനായ ബാബു മൂൽ സിംഗ് വ്യത്യസ്ത കാലങ്ങളിലായി വിശാൽ ഹരിയാന പാർട്ടി, ജനതാ പാർട്ടി, ലോക് ദൾ, ഹരിയാന വികാസ് പാർട്ടി എന്നിവയിലും പ്രവർത്തിച്ചിരുന്നു. 

സ്വാതന്ത്ര്യസമര ഭടൻ, പാർലമെന്റേറിയൻ, അഭിഭാഷകൻ, സത്യാഗ്രഹി, സാമൂഹ്യ പ്രവർത്തകൻ എന്നതോടൊപ്പം ഒരു രാജ്യതന്ത്രജ്ഞൻ എന്ന നിലയിൽ പഞ്ചാബ് മന്ത്രിസഭയിൽ എക്സൈസ് ആന്റ് ടാക്സേഷൻ, പൊതുമരാമത്ത് വകുപ്പ് മന്ത്രി, ധനകാര്യമന്ത്രി, പ്ലാനിംഗ് ബോർഡ് ഡെപ്യൂട്ടി ചെയർമാൻ എന്നീ സ്ഥാനങ്ങലും അദ്ദേഹം വഹിച്ചിട്ടുണ്ട്.

## അവലംബം

വർഗ്ഗം:1915-ൽ ജനിച്ചവർ
വർഗ്ഗം:1997-ൽ മരിച്ചവർ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ജനതാ പാർട്ടി നേതാക്കൾ
ഹബെനാര്യ

**റെയിൻ ഓർക്കിഡുകൾ** ( Orchid)  അല്ലെങ്കിൽ **ബോഗ് ഓർക്കിഡുകൾ**   എന്നറിയപ്പെടുന്ന **ഹബെനാര്യ** ഓർക്കിഡീ ഗോത്രത്തിലും ഓർക്കിഡേസീ കുടുംബത്തിലെയും ഓർക്കിഡുകളുടെ ഒരു ജീനസാണ്. 880 ഇനം ഹബെനാര്യയെ ഔപചാരികമായി വിവരിച്ചിട്ടുണ്ട്. അന്റാർട്ടിക്കയൊഴികെ എല്ലാ ഭൂഖണ്ഡങ്ങളിലേയും സ്വദേശികളായ ഇവ ഉഷ്ണമേഖലകളിലും ഉപോഷ്ണമേഖലകളിലും വളരുന്നു.

## വിതരണവും ആവാസവ്യവസ്ഥയും
റെയിൻ ഓർക്കിഡുകൾ ഉഷ്ണമേഖലാ പ്രദേശത്തും ഉപോഷ്ണമേഖലകളിലും  ആഫ്രിക്കയിലും ബ്രസീലിലുമുള്ള വൈവിധ്യമാർന്ന പ്രദേശങ്ങളിൽ കാണപ്പെടുന്നു. പതിനേഴ് ഇനം ഓസ്ട്രേലിയയിലറിയപ്പെടുന്നവയാണ്.
## അവലംബങ്ങൾ

## ബാഹ്യ ലിങ്കുകൾ
* 
* 

വർഗ്ഗം:ഓർക്കിഡുകൾ
വർഗ്ഗം:സപുഷ്പികൾ
വർഗ്ഗം:ഓർക്കിഡേസീ
വർഗ്ഗം:ഏകബീജപത്ര സസ്യങ്ങൾ
വർഗ്ഗം:അലങ്കാരസസ്യങ്ങൾ
അഹ്മദുല്ലാ ഷാ

ഫൈസാബാദിലെ മൌലവി എന്ന അപരനാമത്തിലറിയപ്പെട്ടിരുന്ന **അഹ്മദുല്ലാ ഷാ ([[:en:Urdu|Urdu]]/[[:en:Arabic|Arabic]]:  مولوئ احمداللّہ شاھ)([[:en:Hindi|Hindi]] : अहमदुल्लाह शाह)** (ജീവിതകാലം (1787 - ജൂൺ 5, 1858) 1857-ലെ ഇന്ത്യൻ ലഹളയുടെ മുൻനിരയിലുണ്ടായിരുന്നയാൾ ആയിരുന്നു. അവാധ് മേഖലയിൽ കലാപത്തിന്റെ വിളക്കുമാടം എന്നാണ് മൌലവി അഹ്മദുള്ള ഷാ അറിയപ്പെട്ടിരുന്നത്. ബ്രിട്ടീഷ് ഉദ്യോഗസ്ഥന്മാരായിരുന്ന ജോർജ് ബ്രൂസ് മല്ലേസൺ, തോമസ് സീറ്റൺ തുടങ്ങിയവരേപ്പോലെയുള്ളവർ അഹ്മദുള്ളയുടെ ധൈര്യം, ശൗര്യം, വ്യക്തിപരമായ സംഘടനാ ശേഷി എന്നിവയെക്കുറിച്ച് പരാമർശിച്ചിട്ടുണ്ട്. ജി. ബി. മല്ലേസൺ 1857-ലെ ഇന്ത്യൻ ലഹളയേക്കുറിച്ച് 6 വാല്യങ്ങളിലായി എഴുതിയ ഹിസ്റ്ററി ഓഫ് ഇന്ത്യൻ മ്യൂട്ടിണി എന്ന പുസ്തകത്തിൽ അഹമദുള്ളയെക്കുറിച്ച് ആവർത്തിച്ചു പരാമർശിച്ചിരിക്കുന്നു.

## അവലംബം
മെൽഡ്

ഗ്നോം പണിയിടത്തിൽ ഉപയോഗിക്കുന്ന ഒരു വിഷ്വൽ ഡിഫറൻസ് ടൂളാണ് **മെൽഡ്**. ഇത് രണ്ട് ഫയലുകളിലെ ഉള്ളടക്കം താരതമ്യം ചെയ്ത് വ്യത്യാസം കണ്ടെത്താനുപയോഗിക്കുന്നു. വ്യത്യാസം വിവിധ കളറുകളിൽ പ്രദർശിപ്പിക്കുന്നു.

മെൽഡ് ഫയലുകളെയും, ഡയറക്ടറികളെയും വെർഷൻ നിയന്ത്രിത റെപ്പോകളെയും താരതമ്യം ചെയ്യാനുപയോഗിക്കുന്നു. ഇത് രണ്ട്, മൂന്ന് തരം താരതമ്യം ചെയ്യൽ സാദ്ധ്യമാണ്. ഇത് ഗിറ്റ്, മെർക്കുറിയൽ, ബാസാർ, സിവിഎസ്, സബ്‍വെർഷൻ എന്നീ വെർഷൻ നിയന്ത്രണ സംവിധാനങ്ങളെ പിൻതുണയ്ക്കുന്നു.

മെൽഡ് ഒരു സ്വതന്ത്ര സോഫ്റ്റ്‍വെയറാണ്. ഇത് ഗ്നൂ സാർവ്വജനിക അനുമതിപത്രപ്രകാരം പുറത്തിറക്കിയിരിക്കുന്നു.

## ആവശ്യകതകൾ
മെൽഡ് 3.18.0 പ്രവർത്തിപ്പിക്കാനാവശ്യമായവ താഴെപ്പറയുന്നു.

*പൈത്തൺ 3.3
* ജിടികെ+ 3.14
* ജിലിബ് 2.36
* പൈജിഒബ്ജക്റ്റ് 3.14
* ജിടികെസോഴ്സ്‍വ്യൂ 3.14
*പൈകൈറോ

## ഇതും കാണുക

* Comparison of file comparison tools
*കെകൊമ്പയർ

## References

## പുറത്തേക്കുള്ള കണ്ണികൾ

* 

വർഗ്ഗം:സോഫ്റ്റ്‌വെയറുകൾ - അപൂർണ്ണലേഖനങ്ങൾ
വർഗ്ഗം:ഗ്നോം
എറിക് ബന

ഒരു ഓസ്ട്രേലിയൻ നടനും, ഹാസ്യ നടനുമാണ് എറിക് ബനാഡിനൊവിച്ച് എന്നറിയപ്പെടുന്ന **എറിക് ബന** (ജനനം: ആഗസ്റ്റ് 9, 1968). ഫുൾ ഫ്രന്റൽ എന്ന  സ്കെച്ച് കോമഡി സീരീസിലൂടെ തന്റെ കരിയറിന്റെ തുടക്കം കുറിച്ചു. 1997-ൽ പുറത്തിറങ്ങിയ ഹാസ്യ ചിത്രം "ദി കാസ്റ്റിൽ " ആഗോള പ്രേക്ഷകരുടെ ശ്രദ്ധ നേടിക്കൊടുത്തു. ബയോഗ്രാഫിക്കൽ ക്രൈം ഫിലിം ആയ  ചോപ്പർ (2000) എന്ന ചിത്രത്തിൽ ശ്രദ്ധേയമായ അംഗീകാരം നേടിയിട്ടുണ്ട്. ഓസ്ട്രേലിയൻ ടി.വി പരിപാടികളുടെയും സിനിമകളുടെയും ഒരു പതിറ്റാണ്ടിനു ശേഷം  ബ്ലാക്ക് ഹോക്ക് ഡൗൺ (2001), സ്റ്റാൻ ലീയുടെ മാർവൽ കോമിക്സ് സിനിമയായ ഹൾക് (2003) എന്നീ ചിത്രങ്ങളിലെ പ്രകടനം ഹോളിവുഡിന്റെ ശ്രദ്ധ പിടിച്ചുപറ്റി. പിന്നീട് ട്രോയ് (2004) എന്ന ചിത്രത്തിൽ ഹെക്ടർ ആയും, സ്റ്റീവൻ സ്പിൽബർഗിന്റെ ചരിത്ര സിനിമയായ മ്യൂനിച്ച് (2005) ലെ പ്രധാന കഥാപാത്രമായും വേഷമിട്ടു.
ചോപ്പർ, ഫുൾ ഫ്രോണ്ടൽ, റോമൂലസ്, മൈ ഫാദർ എന്നിവയിലെ അഭിനയത്തിന് ഓസ്ട്രേലിയൻ ഉയർന്ന ടെലിവിഷൻ - സിനിമ അവാർഡുകളും ലഭിച്ചിട്ടുണ്ട്. റൊമാന്റിക് കോമഡി, നാടകങ്ങൾ, സയൻസ് ഫിക്ഷൻ, ആക്ഷൻ ത്രില്ലറുകൾ തുടങ്ങി വിവിധ തരം ലോ - ബജറ്റ്, പ്രമുഖ സ്റ്റുഡിയോ ചിത്രങ്ങളിലും പ്രധാന റോളുകളിൽ അഭിനയിച്ചിട്ടുണ്ട്.

## അവലംബം

വർഗ്ഗം:1968-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ